Cara Membuat Susu Kurma Cincau

PENULISmyResipi
KATEGORITips & Petua
POSTED ON2020-11-25
Seperti yang kita tahu, kurma memang mengandungi terlalu banyak khasiatnya. Ia dapat meningkatkan tenaga dalam 30 minit selepas memakannya. Sebab itulah umat Islam amat dinasihatkan memakan buah kurma terlebih dahulu semasa berbuka puasa.
Nak lagi sedap, boleh cuba buat susu kurma cincau, cara membuatnya juga sangat mudah dan cepat! Jom cuba!
Bahan-bahan
Susu segar
Whipped cream
Hirisan kurma yang telah direndam semalaman
Cincau

Cara-cara
Masukkan bahan bahan untuk dikisar, susu segar dan kurma. Kisar sehingga halus.
Tuangkan susu kurma yang telah dikisar dan masukkan cincau.
Letakkan whipped cream dan hias dengan hirisan kurma
Siap!


CARA | Membuat Tortilla Wrap

PENULISmyResipi
KATEGORIArtikel
POSTED ON2020-09-28 04:06:03

Tiap kali tiba waktu hi-tea, pasti anda akan dijamukan dengan pelbagai jenis kuih-muih ataupun pastri yang pelbagai. Apa kata kali ini, anda cuba hidang menu yang sedikit berlainan iaitu Tortilla Wrap, hanya memerlukan tiga bahan dan langkah yang mudah, pasti anda tak terkejar-kejar nak siapkan juadah untuk makan petang anda!
Bahan-bahan :
– Tortilla
– Tomato Puree
– Chicken Ham/Sosej/Daging Burger
– Mozarella Cheese
Cara-cara :
1. Potong tortilla kepada dua bahagian.
2. Sapu rata tomato puree di atas permukaan tortilla.
3. Masukkan chicken ham/sosej/daging burger.
4. Tabur mozarella cheese di atas permukaan tortilla.
5. Gulung tortilla mengikut saiz yang anda inginkan.
6. Bakar tortilla disuhu 180c dalam 10 hingga ke 15 minit.
Tortilla siap untuk dihidang dan dimakan!


Cara Membuat ‘Whipping Ceam’, Hanya Guna 5 Bahan Sahaja!

 PENULIS
myResipi

 KATEGORI
Artikel

 POSTED ON
2020-08-27 05:51:33

Bagi ibu-ibu yang suka membuat kek, ‘Whipping Cream’ ini pastinya menjadi salah satu bahan utama untuk hiasan kek. Namun, untuk mendapatkan ‘Whipping Cream’ di kedai-kedai kek, ibu-ibu perlu berbelanja lebih kerana harganya yang agak mahal. Oleh itu, ini ada cara yang lebih jimat dan mudah untuk membuat whipping cream. Hanya gunakan 5 bahan sahaja! Jom ikuti perkongsian daripada Soleh Fattah menerusi laman Facebook.

Kredit: Soleh Fattah

Bahan-bahan:

1 sudu besar ovalette
5 sudu besar susu pekat
4 sudu besar susu powder
3 sudu besar gula (ikut tahap kemanisan yang diingini)
1 bekas ais batu (ketulan-ketulan kecil)
Mesin pengadun

Kredit: Soleh Fattah

Cara-caranya:

Masukkan semua bahan ke dalam satu bekas besar. Ini kerana whipping cream akan mengembang.

Kredit: Soleh Fattah

Gaul rata kesemua bahan sehingga sebati. Kemudian, adunkan bahan-bahan ini menggunakan mesin pengadun. Gunakan kelajuan yang paling rendah semasa minit pertama mengadun. Ini supaya dapat mengelak ais batu terkeluar dari bekas ketika mengadun.

Kredit: Soleh Fattah

Pada minit kedua, naikan kelajuan kepada sederhana dan adunkan selama 3 minit. Tunggu sehingga ais batu sudah larut. Pastikan adunan pun sudah menampakkan teksturnya yang kembang semangkuk.

Apabila ais sudah betul-betul larut, naikkan lagi kelajuan pengadun ke tahap maksimum dan adunkan selama 2 minit sahaja.

Kredit: Soleh Fattah

Dah siap! Sekarang ibu-ibu sudah tidak perlu bersusah payah ke kedai kek untuk membeli whipping cream. Selamat mencuba!


CARA | Memotong Daging

PENULISmyResipi
KATEGORIArtikel
POSTED ON2020-09-13 06:36:26

Tahukah anda? Daging merupakan sumber protein tinggi yang penting untuk tubuh badan manusia. Daging juga mengandungi zinc & zat besi yang boleh meningkatkan imunisasi tubuh manusia. Ramai juga penggemar daging tidak kira daging dibuat untuk menjadikan sup, dibakar atau dijadikan lauk kegemaran. Namun, kita perlu mengetahui cara yang betul untuk memotong daging supaya ianya liat untuk dimakan. Oleh itu, jom kita ikuti cara-cara yang betul untuk memotong daging ini.
Cara-cara:
1. Pastikan dimana terletaknya arah urat daging.
2. Pastikan daging dipotong mengikut arah berlawanan dari urat.
3. Potong daging mengikut saiz yang anda inginkan.
4. Buang lemak-lemak yang berada di bahagian daging sehingga bersih.
5. Letakkan tepung gandum kedalam bekas yang ada daging.
6. Tuangkan air masak kedalam bekas tersebut.
7. Letakkan 3 hingga ke 5 asam keeping didalam bekas tadi.
8. Gaulkan air rendaman tepung & asam keeping selama 10 minit.
9. Bilas daging sehingga bersih.

Siap untuk dimasak! Macam-macam lauk boleh dimasak dengan daging ni. Sesuai juga untuk hidangan tengahari untuk dimakan bersama seisi keluarga. Selamat mencuba.


CARA MENGELAK DARI TERKENA MINYAK SEMASA MENGGORENG

 PENULIS
myResipi

 KATEGORI
Artikel

 POSTED ON
2019-04-17 07:30:00

Bila kita menggoreng terutama sekali ayam ataupun ikan, minyak akan terpercik. Kadang-kala sampai boleh melecur bahagian yang terkena minyak panas tu. Sebab itu, ada antara kita berdiri jauh dari dapur bila menggoreng sebab takut terkena minyak.
Ini antara cara yang anda boleh aplikasi semasa menggoreng supaya tidak terkena percikan minyak panas.
1. Guna Tepung

Anda boleh masukkan sedikit tepung ke dalam minyak yang panas semasa menggoreng ikan untuk menggelakkan minyak dari meletup. Anda boleh cuba teknik ini untuk apa jenis ikan yang anda mahu goreng.
2. Masukkan Garam

Masukkan sedikit garam ke dalam minyak panas. Ini dapat menggelakkan dari minyak terpercik dan mampu menghalang makanan dari melekat pada kuali anda.
3. Masukkan Halia

Anda hanya perlu hiriskan sedikit halia dan masukkan ke dalam minyak sebelum menggoreng. Selain menghalang minyak terpercik, halia juga dapat mewangikan makanan anda.
4. Lembutkan Makanan Sebelum Menggoreng

Anda perlu elakkan daripada menggoreng makanan sebelum ianya betul-betul cair. Ini kerana ais ataupun air daripada makanan tersebut akan membuatkan minyak meletup.
5. Masukkan Asam Gelugur

Sebelum anda menggoreng, masukkan asam gelugur ke dalam kuali yang berisi minyak panas dan keluarkannya ketika anda mahu mula menggoreng.


Cara Menggoreng Guna Air Fryer Tapi Hasil Sama Macam Pakai Kuali, Tak Kering & Keras!

Seperti yang kita semua sedia maklum, harga minyak sekarang sudah semakin mahal. Oleh sebab itu, orang ramai sudah mula berjimat-cermat dalam penggunaan minyak ketika memasak.
Banyak tips yang boleh digunakan untuk jimat minyak, salah satunya adalah dengan menggunakan air fryer. Namun, ada yang kurang menikmati masakan yang dimasak menggunakan air fryer.
Seorang pengguna Facebook, Lia Suriati ada berkongsikan satu tips menggoreng dengan air fryer supaya hasilnya sama seperti menggunakan kuali.
Nak menggoreng tapi nak jimat minyak?
Rahsia dia pakai air fryer jeeerr. Tapi ada yang kata tak suka nanti tekstur dia too dry. Jadi kerass kering tak best. Goreng dalam kuali jugak best.
Okey lia share tips macam mana. Korang boleh menggoreng pakai air fryer. Boleh jimat minyak tapi hasil sama macam goreng dalam kuali.

Lia masukkan dalam bekas stainless steel takut mencair pulak dalam air fryer tu, nak letak gitu aje ghisaauu basket dia ada lubang-lubang kang jatuh ke bawah.

Cara-caranya:

Letak sikit minyak
Lepas tu gaul-gaulkan pada bahan yang korang nak goreng tu

Semasa menggoreng ikan bilis
Dalam post ni lia tunjuk goreng bilis

Gaul minyak tu dekat bilis
Pakai 1-2 sudu minyak pon dah cukup
Gaul rata-rata lepas tu on la air fryer macam biasa

Berapa minit bergantung pada kuantiti bilis tu. Nak pastikan bilis masak sekata. Korang bukak la air fryer tu check.
Balik-balik kan la bilis tu pakai garpu pastu masuk balik. Goreng lagi sampai dapat tahap kegaringan yang korang nak. Lepas tu siaaaapppp.
Haaaa tips ni boleh digunapakai jugak kalau nak goreng ayam dan ikan. Musim sekarang ni minyak masak mahal. Boleh la berjimat.

Sumber: Lia Suriati


Cara Mudah Bersihkan Kerang Guna Air Sejuk & Garam Saja, Lagi Bersih Dari Guna Berus!

Siapa suka makan kerang? Tapi bila fikir bab nak cuci kerang ni, tak jadi nak buat dan akhirnya beli saja. Rupanya ada cara mudah bersihkan kerang yang ramai tak tahu.
Biasanya ramai yang cuci menggunakan berus gigi kan? Tapi lenguh dia boleh tahan juga kalau nak cuci satu-satu. Kalau ikut cara mudah ini dijamin lagi bersih dari menggunakan berus gigi tersebut.
Hanya menggunakan 2 bahan iaitu air sejuk dan garam kasar, kerang akan jadi lebih bersih! Nak tahu bagaimana caranya? Jom baca perkongsian oleh Puan Norhilyani Harun di bawah.
Baca juga: Petua Simpan Tauhu Supaya Tahan Lama & Tidak Cepat Masam
Cara Mudah Bersihkan Kerang Guna Air Sejuk & Garam
Baru tau cara cepat nak bersihkan kerang. Tadi berus pakai berus gigi. Baru berapa bijik dah lenguh jari. Jenuh nak berus sekilo kerang.
Lepastu terus google cara senang bersihkan kerang. Rupanya cuma pakai air sejuk (saya tambah ais) + garam kasar.
Buat berapa kali sampai air dia jernih. Tadi saya basuh 3 kali. Memang betul2 bersih.. Lagi bersih dari berus pakai tangan. Senang kerja.

Korang ada cara lain tak untuk bersihkan kerang? Boleh kongsikan di ruangan komen.
Kredit: Norhilyani Harun


“Baru Pakai Sekali, Sayang Nak Buang!” Chef Ini Kongsi Cara Mudah Bersihkan Minyak Goreng

Biasanya kalau selepas guna minyak untuk menggoreng ayam, ikan atau udang, kita akan buang minyak tu kalau minyak dah terlampau kotor kan?
Rupanya ada cara mudah untuk ‘cuci’ minyak tersebut supaya boleh digunakan semula. Lagi-lagi kalau baru guna sekali saja, sayang nak buang minyak tu.
Seorang pengguna laman sosial TikTok, Richard ada berkongsikan cara mudah untuk bersihkan minyak tersebut. Jom lihat caranya di bawah.
Cara Mudah Bersihkan Minyak Goreng

Dalam video tersebut, Richard ada mengajarkan cara mudah untuk membersihkan minyak goreng. Sayang nak buang, lagi-lagi kalau baru guna sekali saja.
Caranya mudah, anda hanya perlu menggunakan dua bahan ini saja iaitu:

100gm tepung jagung
150ml air

Campur tepung jagung dengan air dan kacau sebati. Kemudian masukkan adunan tepung jagung tadi ke dalam minyak panas, kemudian baru tutup api.

Biarkan selama 15 minit, kemudian dah boleh angkat campuran tepung jagung tadi. Hasilnya, ia telah menyerap semua sisa kotoran dalam minyak.
Lagi kotor minyak tu, lagi gelaplah warna campuran tepung itu. Tengok hasilnya, dah bersih berkilat, minyak macam baru beli.

Jadi, selepas ini jangan buang minyak tu ya. Ikut saja cara ni, jimat! Jom lihat video penuh di bawah.

 @richard_is_cooking
Minyak goreng sudah kotor,boleh guna lagi?#tiktokguru #minyakgoreng #tiktokchef #myfoodie #masakdirumah
 ♬ I LOVE YOU – Kevin Rater

Sumber: @richard_is_cooking


Cara Mudah Buang Biji Cili Kering, Tak Perlu Potong Satu-Satu. Tangan Pun Tak Pijar!

Mungkin ramai yang sudah tahu cara mudah buang biji cili kering ini. Namun, buat yang belum tahu jangan lupa baca sampai habis ya.
Teknik ini sangat sesuai untuk orang berniaga mahupun untuk masak sendiri di rumah. Tak perlu potong cili kering satu-satu, ikut saja teknik ini. Tangan pun takkan jadi pijar!
Jom baca perkongsian oleh Ziela Mazlan di bawah. Semoga bermanfaat!
Cara Mudah Buang Biji Cili Kering
Langkah pertama
Mesin cili kering menggunakan chopper. Jangan basuh dulu cili kering tu, nanti basah susah nak asingkan biji cili. Saya guna yang saiz L supaya boleh mesin sekali jalan.

Hasil kejadiannya. Semua biji cili terkeluar.

Asingkan sisa biji cili menggunakan penapis. Sekejap je dah settle. Cuci bersih baru rebus.

Biji cili.

Kejadian selepas direbus, langsung tak ada biji cili. Selepas direbus boleh kisar macam biasa bersama beberapa ulas bawang putih supaya cili tahan lebih lama.

Cili kering yang sudah siap dikisar.

Kredit: Ziela Mazlan
Baca juga: Tips Goreng Ikan Keli Supaya Tak Meletup, Tak Hancur & Lurus Elok


Cara Mudah Buat Bawang Putih Goreng Yang Crunchy & Tak Pahit

Resipi bawang putih goreng ini sangat sedap dan rangup. Bukan itu saja, ianya sangat bagus untuk membuang angin dalam badan.
Tapi jika salah teknik menggoreng, bawang putih akan menjadi pahit dan tidak enak dimakan.
Ada caranya kalau nak buat bawang goreng yang rangup, cantik elok dan tidak pahit. Ikut cara cara yang dikongsikan oleh Masfaliza Ab Jaafer di bawah.
Tips Buat Bawang Putih Goreng Yang Crunchy & Tak Pahit
Bahan-bahan:

Bawang putih

Cara-cara:
1. Kopek bawang putih. Nak mudah kopek, leraikan seulas-ulas bawang kemudian rendamkan dengan air selama 15 minit.

2. Sagat menggunakan sagat jenama tupperware.

3. Rendam dengan air dan garam selama 15 minit. Selepas itu bilas sebanyak 3 kali menggunakan air biasa.

4. Goreng dengan menggunakan minyak yang banyak. Api jangan terlalu perlahan nanti akan jadi lembik dan lemau. Guna api sederhana besar.
Bila warna dah agak-agak bertukar keperangan, terus angkat. Jangan biar sampai warna coklat nanti jadi pahit.

Tips nak dapatkan bawang goreng yang cantik:

Masak dengan menggunakan api yang besar.
Masa mula letak bawang, minyak jangan panas nanti terus masak layu.
Semasa bawang dalam proses nak masak, balik-balikkan bawang dan kecilkan sedikit api.

Kredit: Masfaliza Ab Jaafer


Cara Mudah Buat Cendol, Lagi Puas Makan Sendiri

Bila musim lockdown, nak keluar cari cendol mesti susah dan lebih baik korang jaga diri dan buat di rumah sahaja. Mudah sahaja nak buat cendol, bahan-bahannya mudah didapati yang penting puas makan bersama keluarga. Jom cuba resepi yang dikongsikan oleh Shida Ambok di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

CENDOL HOMEMADEBila musim lockdown, nak keluar cari cendol mesti susah dan lebih baik korang jaga diri dan buat di rumah sahaja. Mudah sahaja nak buat cendol, bahan-bahannya mudah didapati yang penting puas makan bersama keluarga. Jom cuba resepi yang dikongsikan oleh Shida Ambok di Facebook.
BAHAN-BAHAN
1.5 kg cendol segera

1 tin susu sejat

1 tin santan pekat

Secubit garam

Gula merah

Ais

Kredit: Shida AmbokCARA PENYEDIAAN
Ambil 1 tin susu sejat campur dengan santan pekat tadi anggaran 1 tin. (Nisbah 1:1)

Kacau dan campurkan secubit garam untuk naikkan rasa.

Cairkan gula merah di atas api dengan sedikit air. Setelah larut tutup api dan tapis.

Untuk penyediaan, isikan cendol, gula melaka diikuti santan mengikut selera. Lebih sedap ditambah ais.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Cara Mudah Buat Cornflakes Madu, Hanya 5 Minit Je!

Musim raya nanti memang tak sah kalau tak ada cornflakes madu kan? Setiap rumah memang wajib ada sebab ini adalah antara kuih raya yang menjadi kegemaran orang ramai. Korang tahu tak sebenarnya nak buat cornflakes madu mudah sangat, gaul je semua bahan dan masuk dalam oven 5 minit dah siap. Jom cuba resepi yang dikongsikan oleh Irene Lee di Facebook.
PENULISnajahnurul
MASAKANNusantara
TAHAP KESUKARANMedium
FAKTA MASAKAN

15 min
PENYEDIAAN

4 orang
HIDANGAN

CORNFLAKES MADUMusim raya nanti memang tak sah kalau tak ada cornflakes madu kan? Setiap rumah memang wajib ada sebab ini adalah antara kuih raya yang menjadi kegemaran orang ramai. Korang tahu tak sebenarnya nak buat cornflakes madu mudah sangat, gaul je semua bahan dan masuk dalam oven 5 minit dah siap. Jom cuba resepi yang dikongsikan oleh Irene Lee di Facebook.
BAHAN-BAHAN
250 g mentega

3 sudu besar gula pasir

7 sudu besar madu

3 sudu besar susu pekat

chocolate rice / bijan  /kacang tanah hiasan sprinkle

500 g cornflakes

Kredit: Irene LeeCARA PENYEDIAAN
Panaskan mentega ,gula, madu dan susu sehingga berbuih dalam kuali. Rehatkan dahulu sehingga suam.

Curah ke dalam cornflakes dan gaul rata.

Isikan dalam mangkuk kertas menggunakan sudu dan tabur hiasan. Bakar selama 5 minit dah sejuk baru simpan dalam balang kedap udara.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Cara Mudah Buat Sate Goreng Versi Masakan Jawa

Pernah tak cuba Sate Goreng? Jika belum pernah, memang korang kena cuba. Mudah, sedap dan membuka selera.
Sama enaknya seperti sate yang dibakar dengan arang cuma versi ini hanya perlu masak dalam kuali sahaja.
Hendak pula nak dekat Raya Haji ini, mesti terfikir nak buat menu daging apa untuk disimpan dalam tempoh lama. Resipi ini sesuai untuk itu.
Sesuai dinikmati bersama nasi imput, ketupat dan juga lemang. Nais!
Resipi Sate Goreng Versi Masakan Jawa

Bahan-bahan:
1kg daging
5 sudu gula
Garam secukup rasa
Serbuk pati ayam
Ajinomoto
Bahan untuk dikisar:
2 biji bawang merah
6 ulas bawang putih
3 inci lengkuas
3 inci halia
2 batang serai
1 genggam biji ketumbar
1 genggam jintan putih
Cara-cara penyediaannya:
1. Potong kecil daging dan basuh sehingga bersih. Toskan.

2. Perap daging dengan gula, biar gula tersebut meresap ke dalam daging anggaran 10-15 minit.

3. Satukan bahan-bahan kisar dan kisar halus. Masa kisar, jangan letak terlalu banyak air.

4. Lumurkan bahan kisar bersama daging dan ratakan.

5. Tambahkan garam, pati ayam dan ajinomoto jika perlu dan sebatikan.
6. Hasil setelah digaul sebati. Boleh rasa di hujung lidah untuk tahu mana terkurang rasa manis ke masin. Perap semalaman. Jika tidak berani cuba rasa ketika masih mentah, boleh juga cuba bila daging sudah separuh masak nanti.
7. Setelah perap semalaman, masak perapan daging dalam kuali. Tak perlu guna minyak sebab daging tersebutkan keluar minyak secara semulajadi.
8. Masak daging hingga kering dan empuk. Bila sudah sempurna, angkat dan sedia untuk dinikmati.
Nota: Daging perlu diperap lama supaya rasanya sebati dan daging cepat empuk apabila dimasak.
Selamat mencuba!

Baca juga: Viral Sate Cheese Isi Besar-Besar Di Ipoh, Memang Puas Makan

Sumber: Wana Zainal


Cara Mudah Buat Serunding Kelapa Guna Air Fryer, Mudah, Ringkas & Jimat Masa!

Siapa yang suka makan serunding kelapa ni mesti tahu yang serunding kelapa ini boleh dikatakan pelengkap untuk makanan. Memang tak sah kalau makan nasi ambeng atau lontong tanpa serunding kelapa. Jom cuba resepi yang dikongsikan oleh Laelatul Amaroh di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

SERUNDING KELAPASiapa yang suka makan serunding kelapa ni mesti tahu yang serunding kelapa ini boleh dikatakan pelengkap untuk makanan. Memang tak sah kalau makan nasi ambeng atau lontong tanpa serunding kelapa. Jom cuba resepi yang dikongsikan oleh Laelatul Amaroh di Facebook.
BAHAN-BAHAN
Bawang merah

Bawang putih

Halia

Lengkuas

Cili merah yang sudah dikisar

Daun limau purut

Gula Melaka

Asam jawa

Garam

Kredit: Laelatul AmarohCARA PENYEDIAAN
Tumiskan semua bahan-bahan sehingga naik bau.

Gaulkan bersama kelapa dan masukkan di dalam air fryer selama 25 minit dan suhu 150C.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Cara Mudah Buat Sos Cheese Leleh Sedap & Tak Muak, Gerenti Jadi!

 PENULIS
myResipi

 KATEGORI
Artikel

 POSTED ON
2020-09-29 09:21:58

Bila bercakap tentang Kek Cheese Leleh ini, pasti ramai teringatkan sos cheese lelehnya yang sedap. Namun, pasti ramai tidak pernah mencuba membuatnya sendiri kerana bimbang ianya tak 'menjadi. Jangan risau, apa kata korang cuba resepi dari Shafiqah Muhamad. Rasanya confirm sedap macam di bakeri. Nampak macam mudah je!

Kredit: Shafiqah Muhamad
Bahan-bahan:

1 mangkuk cream cheese
2 kotak whipping cream
2 tin susu cair/segar
6 sudu besa susu pekat (optional)

Cara-caranya:

Mula-mula, masukkan cream cheese ke dalam bekas adun bersama susu pekat.

Kredit: Shafiqah Muhamad

Selepas itu, adukkan kedua-dua bahan menggunakan mixer sehingga sebati.
 Kredit: Shafiqah Muhamad

Kemudian, masukkan whipping cream dan teruskan mengaduk sehingga ia kembang dan pekat.

Kredit: Shafiqah Muhamad

Masukkan susu cair/segar dan adukkan sehingga sebati. Pastikan ia menjadi lemak berkrim dan kemudian tuangkan ke atas kek.

Kredit: Shafiqah Muhamad

Kredit: Shafiqah Muhamad

Kalau rasa nak leleh lagi, tambahkan lagi susu cair/segar.

Kredit: Shafiqah Muhamad

Letakkan juga cheese parut apa-apa jenama mengikut citarasa masing-masing.

Kredit: Shafiqah Muhamad

Dah siap! Mudah saja kan? Selamat mencuba!


Buah-buahan seperti anggur yang diimport dari luar negara kebiasaannya disalut dengan lilin pada buah bagi memastikan buah-buahan tersebut kekal segar dan tahan lama.
Lilin tersebut berfungsi menjadikan kulit luar buah-buahan kelihatan segar serta melindungi buah dari serangan kulat yang boleh menyebabkan buah busuk.
Oleh sebab itu, anda harus mencuci buah-buahan dengan teliti bagi menghilangkan kesan wax tersebut. Ada cara mudah untuk menghilangkan kesan lilin yang boleh anda cuba. Baru dijamin lagi bersih sebelum dimakan.
Cara Mudah Membersihkan Kesan Lilin Pada Buah Anggur
Bahan-bahan:

Anggur
Tepung gandum
Bekas

Cara-cara:
1. Masukkan buah anggur dalam bekas, gunting tangkai anggur supaya lebih senang nak cuci.

2. Masukkan tepung gandum, tambahkan sedikit air sambil gaul dan gosokkan tepung pada buah. Biarkan sekejap dalam 5 minit, kemudian boleh dibilas bersih.

Kredit: Rohimatul Mat Yussuf
Baca juga: Petua Rebus Telur Supaya Mudah Untuk Dikupas & Cantik Tanpa Cacat Cela


Wanita Ini Kongsi Cara Mudah Siang Ikan Guna Chopstick & Berus Gigi

Banyak cara mudah untuk siang ikan. Antaranya adalah dengan membelah perut ikan menggunakan pisau atau guna gunting saja.
Tapi buat anda yang ‘jarang-jarang’ menyiang ikan, risau tangan terluka jika guna peralatan tajam boleh ikut cara siang ikan yang dikongsikan oleh seorang pengguna di TikTok ini.
Hanya perlu menggunakan chopstick dan berus gigi saja tanpa perlu membelah perut ikan tersebut. Mudah sangat!

Cara Mudah Siang Ikan Guna Chopstick & Berus Gigi
Menerusi video tersebut, Syifa Jamil turut berkongsikan cara mengenal ikan segar. Kena lihat pada mata ikan, kalau tak merah dan tak kotor bermakna ikan tersebut masih segar.
Kalau ikan masih segar, baru senang bila nak cuci sebab tak lembik dan isi perut tak terkeluar. Untuk cara menyiangnya pula, jom lihat video di bawah.

 @syifajamill
Reply to @aaishahayuni #TahukahAnda Cara nak kenal ikan segar? Okay now you know! #CifaCooks #SiangIkan #MYFoodie
 ♬ original sound – Cifa Masak Kalut Kalut – Cifa Masak Kalut Kalut

Mudah kan? Selepas ini jom praktikkan cara ini setiap kali menyiang ikan. Sesuai untuk beginner yang baru berjinak-jinak di dapur. Semoga bermanfaat!
Kredit: TikTok Syifa Jamil
Baca juga: Petua Buang ‘Bisa’ Dalam Ikan Tongkol, Untuk Elak Alahan & Gatal


Cara Mudah Simpan Ayam Yang Ramai Tak Terfikir, Tak Perlu Rendam Lagi Bila Nak Masak

Biasanya lepas cuci ayam yang dibeli, kita akan simpan ayam semua sekaligus dalam bekas atau plastik kan? Bila nak masak, kena rendam dalam air terlebih dahulu untuk leraikan ayam.
Bukan saja membazir masa, ayam bila dah direndam macam tu rasa tidak akan rasa fresh lagi. Nak tak nak, memang kena masak semua ayam tersebut.
Kalau nak cepat dan jimat masa, ikut saja cara simpan ayam yang jarang dibuat orang ini. Cara tersebut telah dikongsikan oleh seorang pengguna TikTok, Rose Afifi.
Cara Simpan Ayam Yang Mudah, Tak Perlu Rendam Bila Nak Masak
Menerusi video yang dikongsikan di laman sosial TikTok, Rose Afifi berkongsikan cara simpan ayam yang mudah bagi mereka yang bekerja.
Cara-caranya:
1. Cuci ayam dengan bersih dan toskan.
2.  Ambil kertas pembalut makanan, lipat dua. Pastikan bahagian luar yang ada lapisan plastik.
3. Letakkan pembalut ketas dalam bekas. Susun atas di atas kertas pembalut tersebut.

4. Lapikkan lagi kertas pembalut makanan jika masih ada ruang untuk letak ayam.

5. Tutup bekas yang berisi ayam dan sedia untuk disimpan di dalam peti ais.

6. Hasilnya, ayam mudah untuk dikeluarkan. Tak perlu rendam air. Selamat mencuba!

Video penuh 1

 @roseaffi
harap dapat membantu #fypシ
 ♬ Syukur Alhamdulillah – Wafiq Azizah

Video penuh 2

 @roseaffi
ni hasilnya#fypシ
 ♬ BILA NANTI – NABILA MAHARANI

Sumber: Rose Affi
Baca juga: “Baru Pakai Sekali, Sayang Nak Buang!” Chef Ini Kongsi Cara Mudah Bersihkan Minyak Goreng


CARA NAK BAGI SAYUR TAHAN LAMA

 PENULIS
myResipi

 KATEGORI
Artikel

 POSTED ON
2019-04-19 04:49:48

Perasan tak sayur yang anda baru beli dalam dua tiga hari mesti akan layu? Renyah kan bila nak kena selalu ke pasar tapi beli dalam kuantiti sikit je sebab takut nanti sayur tak sempat masak dah layu. Kami ada beberapa tips untuk bagi sayur anda tahan lebih lama. Teruskan membaca!

RENDAM SAYUR
Anda perlu rendam sayur selama 5 ke 10 minit dan biarkan ianya betul-betul tenggelam. Anda tidak perlu potong tangkainya. Hanya potong semasa anda mahu memasak sahaja.

LETAK GARAM
Sayur yang kita beli dipasar sudah semestinya telah disembur dengan bahan kimia supaya kekal lama dan segar. Untuk membuang sisa bahan kimia yang ada pada sayur, anda perlu rendamkan sayur di dalam air yang berisi garam selama 10 minit sebelum memasak. Selepas itu, basuh sayur seperti biasa.

SIMPAN DALAM BEKAS YANG SESUAI
Untuk mengekalkan kesegaran sayur, simpan dalam bekas yang kedap udara seperti Tupperware atau plastik ziplock. Selepas itu, anda boleh simpan di ruangan simpanan sayur di dalam peti sejuk anda. Insha Allah, sayur anda akan kekal segar selama seminggu!


Jangan Tertipu! Wajib Tahu Cara Nak Bezakan Madu Asli & Madu Tiruan

Umum mengetahui bahawa madu mempunyai banyak manfaat untuk kesihatan tubuh badan. Madu juga sangat mudah untuk didapati sekarang lagi-lagi di pasar raya. Namun begitu, tidak semua yang dijual adalah 100% madu asli.
Menerusi satu video yang dimuat naik oleh seorang pengguna TikTok @darlina2020, wanita ini telah berkongsikan cara nak bezakan madu yang dibeli itu asli ataupun madu palsu.
Cara Bezakan Madu Asli & Madu Tiruan
Caranya mudah saja, tuangkan sedikit madu ke atas pinggan yang rata. Campurkan dengan sedikit air.

Kemudian pusingkan pinggan mengikut arah jam atau lawan jam. Jika madu tersebut asli, ia akan tenggelam dalam air dan berbentuk seakan menyerupai sarang lebah. Jika sebaliknya, madu tersebut mungkin madu tiruan yang telah dicampur dengan air dan gula.

Menerjah ke ruangan komen, ada beberapa orang netizen yang turut berkongsikan cara lain untuk membezakan yang asli dan palsu.
“Guna lilin..”
Tuangkan madu ke atas sudu. Kemudian bakar sudu dibawah api lilin. Jika madu menjadi keras bermakna madu tersebut adalah madu campuran.

“Letak dalam peti ais beku..”
Salah satu cara lain adalah dengan meletakkan madu di dalam peti ais beku. Jika madu tidak mengeras bermakna ia adalah asli. Jika sebaliknya, ia merupakan madu palsu.

Untuk lebih mudah faham, lihat video di bawah.

 @darlina2020
#maduasli #sunnahnabi #amalan #tips #nasrundarlinateam
 ♬ original sound – Ladyana Aziz – ladyanaaziz🔘

Kredit: TikTok @darlina2020
Baca juga: Nak Beli Buah Wajib Baca Label Dulu, Penting Elak Buah Dari ‘2 Negara’ Ini


Cara Order Subway Sedap Dan Berbaloi, Bekas Pekerja Ini Kongsi TIP

“Peningnya tengok menu ni… Banyak betul pilihan. Macam mana cara beli Subway yang sedap ye?”
Subway merupakan antara restoran ‘fast food’ yang tak kurang popular di Malaysia. Biasanya orang akan pergi Subway bila dah bosan dengan pizza, burger atau ayam goreng.
Subway juga sesuai untuk dimakan oleh mereka yang sedang berdiet kerana di sini juga ada menjual salad.
Baca juga: Resipi Sandwich Premium Macam Hotel, Barulah Puas Suami & Anak Nak Makan
Tapi cara memesan sandwich di Subway agak rumit kerana pelanggan perlu memilih sendiri dari jenis roti, inti, sayur dan sos yang mempunyai banyak jenis.
Kalau tersilap pilih ‘kombinasi’, mungkin akan dapat yang tak kena dengan citarasa.
Ikuti perkongsian dari bekas pekerjanya untuk dapatkan sandwich yang sedap dan berbaloi.

CARA BELI SUBWAY SANDWICH LEBIH SEDAP

Ada 5 langkah bila memesan sandwich di subway :

Pilih menu
Pilih jenis roti
Pilih isi sandwich
Pilih sayur
Pilih sos

1. Pilih Menu
Di Subway, bukan sahaja ada sandwich, malah anda juga boleh pilih wrap atau salad.
Salad pula ada 6 inch untuk saiz sandwich biasa atau ‘footlong’ untuk sandwich panjang.
2. Pilih Jenis Roti
Di Subway ada 2 jenis roti putih dan 3 jenis roti wholemeal.
Roti Putih:

Italian Bread – Roti putih biasa.
Parmesan Oregano – Roti putih dengan parmesan.
Heart Italian – Roti putih tetapi rasa lebih keras dan rangup berbanding semua roti di Subway.

Roti Wholemeal :

Wheat – Roti wholemeal biasa .
Honey Oat – Roti Wholemeal dengan topping oat.

Roti akan dibakar dahulu sementara anda pilih isi sandwich. Kalau nak roti dibakar lama sedikit, boleh pesan dengan sandwich artist untuk buat “double toast”.

3. Gabungan Sos
Gabungan sos yang paling sedap adalah Ranch (minta extra), Thousand (minta extra), Sweet Onion, Mayonnaise, Olive Oil, Chili, Chipotle Southwest dan BBQ. Gabungan sos-sos ini sesuai untuk semua jenis menu termasuklah salad dan wrap.
4. Sayur-sayuran
Kalau anda penggemar sayur, minta je extra. Tak dikenakan cas tambahan pun. Sos pun tak dikenakan cas. Yang ada cas tambahan adalah daging sahaja.
5. Order Sup Cendawan
Tak semua orang tahu yang Subway sebenarnya ada sup cendawan. Kalau anda order wrap, boleh cuba makan dengan sup cendawan. Sedap!
6. Jangan Ambil Sos Ketchup
Sos ketchup adalah sos yang paling tak sedap. Jadi jangan sesekali anda letak sos ketchup dekat sandwich/wrap/salad anda. Nanti anda tak rasa kesedapan sanwich tu sebab dia rasa masam-masam sikit. Lagi-lagi kalau makan dengan meatball marinara memang spoil habis.

Semoga anda berjaya mendapatkan sandwich yang sedap dan padu!
Selamat mencuba!
Baca juga: Cara Buat Sandwich Sushi Guna Roti, Sesuai Untuk Yang Tak Nak Makan Nasi


Setiap Rumah Wajib Buat! Cara ‘Pack’ Beras Untuk Kegunaan Waktu Kecemasan

Bencana alam boleh datang tiba-tiba tanpa kita duga. Banjir secara tiba-tiba, ribut petir dan sebagainya yang kita tidak boleh kawal.
Kekurangan stok bekalan makanan yang melanda makanan dunia sekarang ini juga membuatkan kita perlu sentiasa bersedia dengan stok makanan.
Beras yang menjadi makanan ruji kita perlu sentiasa ada namun bagaimana nak simpan beras pada tempoh yang lama?
Jom baca tips simpan beras pada saiz yang kecil seperti yang dikongsi oleh Mardziatul Irqan, jom sama-sama kita praktikkan.
Cara ‘Pack’ Beras Untuk Kegunaan Waktu Kecemasan

Ramai yang inbox dan komen macam mana nak prep beras, ni sharing dari beberapa cara dan tips yang korang boleh guna. Moga sharing memberi manfaat dan dapat bantu sikit-sikit. Selamat mencuba.
Jangan stop prep, please prep!!! Demi sesuap makanan. Kawalan infestation beras ni ada beberapa faktor, antaranya adalah udara (oxygen), suhu dan kelembapan. Kalau boleh cari cara untuk kawal faktor ni insyaAllah tahan lama.
Kutu beras ni boleh menyebabkan kerosakkan pada beras, after effect dari pembiakan dia boleh menyebabkan pertumbuhan kulat.
Kena elak kutu beras

Kutu beras tak tahan suhu sejuk kurang dari -18°C dalam 3 hari dan tak tahan panas 55°C lebih dari 2 jam (ini berdasarkan maklumat pembacaan saya kaji tentang kutu beras).
Sebab tu ramai yang suggest masuk beras dalam peti sejuk dulu, then jemur supaya hilang moist, kemudian baru seal dalam apa-apa bekas yang tidak mudah berlubang.
Beras di vacuum seal, dimasukkan OA (oxygen absorber) dan disimpan di tempat yang rapi dan kurang fluctuation suhu, untuk kawal faktor tadi.
Kehadiran oksigen dan perubahan suhu boleh memberikan environment yang condusive untuk pembiakan kutu tadi, kalau masih ada larvae kutu yang survive semasa food preservation process.

Boleh simpan dalam botol mineral
Test run saya buat dr tahun 2016, guna botol mineral 500ml, compact kan, dan tutup ketat, tanpa additional OA. Setakat hingga tahun ni, tiada kutu beras langsung.
Setiap tahun sy cuba masak satu botol untuk rasa, beras boleh dimakan, tiada toxication, cuma rasa kurang fresh. Warna beras juga jadi sedikit kekuningan over the year.
Tips kedua:
1. Cari tapis, letakkan atas periuk/ bekas dan masukkan beras secukupnya. Pastikan semuanya KERING.
2. Gaul, ramas atau ayak. Kutu dan habuk-habuk akan jatuh ke takung. Beras yang dah diramas tu asingkan ke dalam bekas bersih lain.
3. Kutu dan habuk terkumpul. Beras yang terjatuh tu boleh diayak sekali lagi.
4. Makhluk perosak yang telah diasingkan.
5. Beras yang bersih boleh di repack. (Mylar dan O2 absorber, vacuum, botol mineral, freezer 3 hari etc).
6. Kalau nak guna pon tak perlukan banyak air untuk basuh sebab habuk dah buang siap-siap. Menjimatkan air sangat penting ketika bencana.
7. Petua orang tua dulu-dulu yang sangat berkesan nak matikan bubuk adalah dengan menggunakan cili kering dan asam keping.

Petua orang tua dulu-dulu yang sangat berkesan nak matikan bubuk antaranya cili kering dan asam keping.
Tips ketiga:

Paling mudah boleh pakai plastik grainpro. Harga mahai sikit Rm35/sehelai.  Ada 2 jenis RZ30 (ziplock – tapi boleh isi sikit je) dan RT69 (kena ikat). Boleh contact 01156290366 untuk beli)
Vacum sealer (ada macam-macam lagi jenis/brand, saya advice beli yang mahal sikit untuk kegunaan lasak, apa-apa pun ikut kemampuan kita kalau tak dapat beli yang mahal)
Sumber: Mardziatul Irqin


Cara Paling Mudah Buat Stok Cili Kisar. Tak Perlu Potong, Buang Biji Atau Rebus!

Pasti ramai yang setiap minggu wajib buat stok cili kisar kan? Mudah kerja bila nak masak jika ada stok cili kisar ni.
Tapi ramai yang tak berapa rajin nak buat sebab caranya agak renyah. Kena potong, buang biji, kemudian kena rebus dan kisar pula.
Tapi rupanya ada cara yang mudah untuk buat cili kisar tanpa susah payah buat semua tu. Ikut saja cara yang dikongsikan oleh Nur Atiqah Othman di bawah.
Cara Mudah Buat Stok Cili Kisar Cara Orang ‘Malas’
Hari ini saya nak share cara membuat cili kisar. Ini cara mak saya yang memang saya praktikkan. Sesuai untuk orang yang kurang masa campur ‘kurang rajin’.
Bila buat cili sendiri lagi sedap masakan kita. Cuma nak buat cili ini ramai yang guna macam-macam cara. Boleh share cara mudah ini supaya ramai orang tahu. Okay jom tengok cara mak saya di bawah.
1. Pilih cili kering. Ambil banyak mana yang nak guna atau disimpan jadikan stok. Ambil yang cili kerinting untuk kurang pedas. Kemudian basuh dan mesin. Tak perlu gunting. Tak perlu rebus. Masuk semua, letak air dan mesin.

2. Gambar mesin cili tak sempat tangkap. Dah mesin ambil tapis macam gambar di atas. Tapis biji dari cili.

3. Taadaa. Haa dah ada cili sahaja. Tak ada biji. Mudahkan. Sesuai sangat untuk orang yang tak rajin tapi bijak.

4. Lepas dari itu, keringkan cili di dalam periuk. Pasang api perlahan sahaja. Tunggu sampai air kering. Nanti sejukkan kemudian simpan dalam peti ais. Bila nak guna, ambil sahaja. Jimat masa. Mudahkan.

Kredit: Nur Atiqah Othman
Baca juga: Tips Masak Sambal Nasi Lemak Supaya Tak Terpecik Satu Dapur, Rasa Pun Sedap!


Cara Panaskan Lemang Yang Betul Agar Lembut & Tak Keras Walaupun Dah Berhari

“Ohh begini rupanya cara panaskan lemang yang betul. Lembut macam baru siap dimasak!”
Setiap kali Hari Raya, sudah tentu antara makanan yang wajib ada adalah ketupat, lemang, rendang dan sebagainya. Kalau tak ada memang tak ‘sah’ bak kata orang.
Ketupat selalunya ramai yang buat sendiri. Berbeza dengan lemang, biasanya ramai yang beli kerana sukar untuk mencari buluh dan renyah untuk bakar sendiri.

Bila dah terbeli banyak, kadang-kadang tak sempat nak makan sampai habis. Akhirnya terpaksa simpan dalam peti sejuk untuk dimakan kemudian.
Lemang dapat disimpan sehingga berhari-hari. Tetapi, jika disimpan terlalu lama, rasanya sudah tidak sama dengan lemang yang baru siap.
Rupanya ada cara yang betul untuk memanaskan semula lemang supaya tidak menjadi keras dan terburai.
Baca juga: Resipi Lemang Kukus Guna Cawan, Tak Perlu Susah-Susah Guna Buluh!
CARA PANASKAN LEMANG YANG BETUL
Berikut merupakan cara betul untuk memanaskan lemang bagi mengekalkan tekstur dan rasa lemang tersebut:
1. Panaskan air dalam periuk pengukus.
2. Setelah air mendidih, letakkan lemang di dalam pengukus.
3. Biarkan selama 15 minit.
4. Lemang anda sedia untuk dihidangkan.
Selepas dikukus, hasilnya lemang tidak menjadi keras dan lembut elok. Boleh hidangkan kepada tetamu yang datang beraya.
Jadi kalau ada lemang tidak habis dimakan, jangan buang ya! Simpan dalam peti ais dan panaskan semula mengikut teknik yang telah dikongsikan di atas.
Semoga bermanfaat!

Kredit: Bawang Rangers
Baca juga: Resipi Rendang Sukatan 1/2 Ekor Ayam, Ini Petua Supaya Tahan Lama


Hati-hati, Jangan Panaskan 9 Makanan Ini Dalam Microwave!

“Ohh baru tahu, nak panaskan makanan guna microwave pun ada caranya…”
Microwave atau ketuhar gelombang mikro merupakan salah satu perkakasan dapur versatil yang sering digunakan untuk memanaskan lauk atau memasak sesuatu makanan.
Namun begitu, tahukah anda bukan semua makanan boleh dimasukkan ke dalam microwave?
Jom kita semak senarai makanan yang perlu kita elak dari dimasukkan ke dalam ketuhar gelombang mikro di bawah.
Baca juga: Makanan Yang Tidak Boleh Dipanaskan Semula, Nombor 7 Paling Ramai Buat!
Panaskan Makanan Guna Microwave, Awas Jangan Letak Makanan Ini!
1. Telur rebus

Jika memanaskan telur rebus dalam microwave, telur rebus boleh meledak dan menyebabkan ruangan dapur menjadi kotor.
Hal ini disebabkan oleh keberadaan wap dalam telur rebus yang tidak boleh dilepaskan menerusi putih telur sehingga menjadi satu bentuk tekanan.
2. Daging beku
Jika terlupa untuk keluarkan daging dari peti ais untuk dimasak, cara mudah untuk cairkannya adalah dengan menggunakan microwave.
Namun begitu, cara ini bukanlah yang terbaik kerana hanya bahagian luar yang masak manakala bahagian dalamnya masih beku.
Ia juga akan menyebabkan bakteria mudah membiak pada daging. Tetapi jika tetap mahu menggunakan microwave kerana kesuntukan masak, pastikan daging terus dimasak sebaik saja selepas siap ‘defrost’.
Cara yang paling terbaik dan selamat untuk ‘defrost’ adalah dengan mengeluarkan daging beku dan membiarkan daging mencair pada suhu bilik selama beberapa jam.
Selepas daging sudah mencair, elakkan dari menyimpan semula ke dalam peti sejuk. Sebaiknya, selepas anda membeli daging, asingkan ia dalam kuantiti yang secukupnya untuk sekali masak.
3. Susu badan

Memanaskan susu badan dalam microwave bukan saja membuatkan tahap nutrisi semulajadinya berkurang, malah ia juga membuatkan suhu tidak panas dengan sekata.
Cara paling selamat untuk panaskan susu badan adalah dengan melekkannya di dalam bekas yang berisi air suam. Biarkan sehingga susu mencapai suhu yang sesuai.
Anda juga boleh membeli warmer yang dikhususkan untuk botol susu.
4. Sosej & daging berproses
Seperti yang kita sudah tahu, daging diproses seperti sosej, burger dan seumpanya tidak elok untuk kesihatan.
Kajian mendapati, kualitinya akan lebih teruk jika dipanaskan semula di dalam microwave setelah dimasak.
Bukan itu saja, melalui proses dimasak, disimpan dan dipanaskan semula akan menyebabkan kolestrol tidak baik akan bertambah dalam daging tersebut.
Kaedah ini juga seterusnya akan memudaratkan salur darah dan boleh menyebabkan sakit jantung.
5. Lauk ayam
Memanaskan ayam di dalam microwave juga akan mengubah komponen proteinnya dan seterusnya boleh menyebabkan sistem penghadaman tidak lancar.
Cara terbaik adalah dengan memanaskan lauk di atas dapur gas supaya keseluruhan ayam panas dengan rata dan selamat untuk dimakan.
6. Kuah yang pekat

Kuah pekat seperti kuah pasta, sambal atau kuah kacang tidak sesuai dipanaskan di dalam microwave. Hal itu kerana kuahnya yang pekat menyebabkan haba terkumpul dan sukar untuk tersebar.
Akibatnya, anda akan mendengar bunyi meletup-letup dalam microwave semasa sedang memanaskan kuah yang pekat. Microwave anda juga akan kotor kerana kuah terpercik-percik.
Teknik terbaik adalah dengan memanaskan di atas api gas. Pastikan kacau supaya panas dengan sekata.
7. Makanan dalam bekas
Seringkali kita membeli makanan yang dijual di dalam bekas seperti styrofoam, kotak, bekas plastik dan sebagainya. Sebelum memanaskannya di dalam microwave, pastikan bekas tersebut dilabel dengan ‘microwavable product’.
Jika bekas tidak mempunyai label tersebut, boleh menyebabkan bekas mencair, terbakar dan membebaskan bahan yang beracun ke dalam makanan anda.
8. Cendawan, bayam dan saderi
Jika memasak lauk yang mengandungi sayur cendawan, pastikan makan dengan segera selepas siap dimasak. Jika disimpan dan dipanaskan kemudian, kualiti proteinnya akan berkurang.
Selain cendawan, sayur bayam dan saderi juga tidak elok dipanaskan di dalam microwave. Hal itu kerana, kandungannya akan menjadi toksik dan seterusnya boleh memberi kesan yang buruk kepada kesihatan.
9. Kentang

Jika membiarkan kentang yang sudah dimasak pada suhu bilik sehingga sejuk, ia akan mengalakkann pertumbuhan bakteria botulism.
Memanaskan kentang di dalam microwave juga tidak akan boleh membunuh bakteria itu.
Oleh itu, pastikan anda memakan kentang yang dimasak dengan kadar yang segera sebelum ianya sejuk.
Sumber rujukan: SirapLimau
Baca juga: Orang Lama Kongsi 3 Bahan Wajib Letak Supaya Masakan Lebih Sedap


Tak Ramai Tahu Air Sarsi Diperbuat Dari ‘Akar’, Wanita Ini Kongsi Cara Membuatnya

Pasti ramai yang tak sangka rupanya ini cara penghasilan air sarsi. Air ini diperbuat daripada teras akar sarsi. Sebab itu mat salleh memanggil air ini sebagai ‘rootbeer’.
Jika ada yang berminat nak cuba buat sendiri di rumah, ikut saja perkongsian dari Nour Hafizatunisa di bawah ini.
Air rootbeer homemade dijamin lebih sihat dan berkhasiat tanpa gas. Jika menggunakan teras akar sarsi yang bermutu tinggi, baunya akan lebih semerbak.
Cara Membuat Air Sarsi
Bahan-bahan:

Daun pandan
Teras akar sarsi
Gula melaka/kabung
Air

Cara-cara:
1. Masak air dan teras akar sarsi di dalam periuk menggunakan api perlahan kerana ianya lebih baik, supaya khasiat tidak hilang.
2. Biarkan sehingga mendidih. Selepas mendidih, biarkan dalam 10 hingga 15 minit lagi. Kemudian tutup api dan tapis air sarsi.
3. Kayu sarsi yang sudah digunakan boleh dibiarkan kering dan simpan. Boleh guna semula sehingga baunya hilang.
4. Masukkan semula air sarsi yang ditapis tadi ke dalam periuk bersama gula melaka dan daun pandan.
5. Masak sehingga gula larut dan air sedikit kering supaya kordial agak pekat. Tapi bergantung pada anda jika suka cair, tapi pastikan gula larut sepenuhnya.
6. Tutup api. Sejukkan terlebih dahulu sebelum dituang ke dalam bekas. Simpan dalam peti ais.
Kredit: Nour Hafizatunisa & Pembekal kayu sarsi
Baca juga: Netizen Terpegun Lihat Pembungkusan Air Kelapa Ini, Lagi Terkejut Bila Tahu Harganya!


5 Cara Pilih Ayam Segar Di Pasar, Baru Tak Rugi Kalau Terbeli Bangkai Ayam

Pernah tak tengok cara pilih ayam, kebanyakkan orang akan selalu belek-belek ayam kemudian, terus minta potong dan bayar. Namun tak ramai yang tahu cara yang betul untuk memilih ayam yang segar dan baik.
Ada beberapa kriteria ayam yang dijual. Kalau tengok kondisi ayam, kita boleh lihat dan pilih ayam yang betul-betul mengikut hukum syarak atau tidak.
Baca juga: Cara Potong Ayam Step By Step, Barulah Jadi Menantu Pilihan!
Menurut tips dari penjual ayam, katanya kalau nak pilih ayam, pastikan buntut ayam tersebut masih lagi berwarna putih. Ini kerana ayam yang berbuntut putih diproses selepas ayam tersebut benar-benar telah mati.
Manakala ayam berbuntut merah adalah dipercayai ayam tersebut diproses sebelum ayam itu mati, contoh cabut bulu masa ayam tersebut masih hidup. Bagi ayam yang bebontot biru dipercayai ayam teesebut sudah mati baru sembelih (bangkai).
Untuk elak situasi seperti ini dari berlaku, MyResipi ingin berkongsi cara untuk pilih ayam yang segar. Bayangkan jika masak banyak-banyak untuk jamuan atau kenduri, tak pasal-pasal jadi bahan umpatan.

5 CARA PILIH AYAM YANG SEGAR

Kalau pilih ayam yang telah siap dipotong pilihlah ayam bulat atau bahagian-bahagian ayam tidak mempunyai tanda lebam atau kebiruan kerana ayam yang ada tanda tersebut memang ayam mati sebelum disembelih.
Antara ciri-ciri yang lain adalah seperti berikut, namun ini hanyalah panduan dan terpulang kepada anda untuk menentukan pemilihan ayam anda sendiri.
Warna ayam
Ayam yang kulitnya berwarna putih kemerah-merahan adalah ayam yang segar. Jika ayam itu berwarna pucat atau kebiru-biruan. Biasanya ayam itu telah diletakkan formalin dan di sejuk bekukan.
Tekstur ayam
Ayam yang segar, apabila ditarik kepaknya ke belakang akan kembali ke posisi asal. Tetapi jika ia tidak segar, kepaknya akan terkulai layu. Isi ayam yang segar apabila ditekan dengan jari akan terasa empuk dan kembali ke bentuk asal tetapi sekiranya ditekan dan tenggelam, ayam itu dipercayai ayam stok lama. Ayam yang kenyal dipercaya telah diletakkan formalin.
Darah ayam
Apabila ayam yang dibeli kelihatan mempunyai banyak darahnya atau cecair berdarah. Biasanya ia adalah ayam yang telah dibekukan dan dicairkan semula. Ayam segar tidak mempunyai air berdarah yang banyak.
Bau ayam
Ayam yang segar tidak akan mempunyai bau yang busuk atau hanyir. Elakkan membeli ayam yg berbau hanyir.
Tekan Isi Ayam
Isi ayam perlu ditekan perlahan. Apabila ia memantul semula, ia menunjukkan isinya anjal dan pejal. Jangan beli ayam yang lembik sehingga bila isinya ditekan ia akan masuk ke dalam. Jika terlalu keras pula menandakan ayam tu diletakkan bahan pengawet.

Selain faktor kesegaran, kebersihan juga penting. Ia dapat mengelakkan kita dari mendapat penyakit jika termakan ayam yang sudah busuk. Semoga bermanfaat!
Baca juga: Guna 5 ‘Tricks’ Ini Bagi Pokok Kacang Botor Berbuah Banyak, Baru Ada Hasil!


7 Tips Pilih Cempedak Yang Manis & Isi Meriah, Baru Tak ‘Frust’ Beli Mahal-Mahal

Jom MyResipi kongsikan petua dan cara pilih cempedak yang manis, isi banyak dan tebal serta masak elok. Barulah tak kecewa bila membukanya.
Setiap kali tiba musim buah ini, ramai yang tidak melepaskan peluang untuk membeli. Buah ini paling sedap kalau digoreng, nikmat sungguh!
Kalau beli yang sudah siap digoreng, harganya boleh tahan mahal juga.  Jadi, apa kata kita beli sendiri buah cempedak dan goreng di rumah. Baru lagi puas hati!
Baca juga: Peniaga Kongsi Rahsia Bancuhan Cempedak Rangup, Resipi Niaga Keluarga Selama 20 Tahun
CARA PILIH CEMPEDAK BANYAK ISI & MANIS
1. Pilih Kulit Sempurna

Semasa memilih buah cempedak, lihat pada kulit luarnya terlebih dahulu. Pastikan kulitnya sempurna elok tanpa cacat cela seperti lebam atau kehitaman.
Tanda kehitaman serta lebam itu biasanya menunjukkan bahagian tersebut sudah rosak atau dimakan oleh ulat.
2. Warna Kekuningan

Untuk memastikan buah cempedak sudah masak elok, pilih warna buah yang kuning atau warna kuning lebih menyerlah dari warna hijau.
Jika warna hijau lebih banyak, kemungkinan besar bahagian isi buah cempedak belum masak dengan sempurna. Rasanya juga akan kurang manis.
3. Tangkai Buah

Selain dari 2 tips di atas, pilih cempedak yang mempunyai tangkai berwarna coklat. Ia menunjukkan isi buah sudah masak sempurna di pokok dan bukannya diperam.
Jadi, elakkan membeli cempedak yang tangkainya masih berwarna hijau. Ini juga salah satu cara untuk cari buah cempedak berkualiti terbaik.
4. Lihat Mata/Duri Kulit Cempedak

Sentuh bahagian permukaan kulit buah cempedak. Buah cempedak yang masak elok memiliki duri yang tumbuk dan coraknya melebar. Jadi, jangan pilih yang mata duri yang tajam dan rapat-rapat.
Selain itu, tekan sedikit permukaan kulit. Biasanya buah cempedak yang masak mempunyai kulit yang lebih lembut dan mudah ditekan.
5. Bau Wangi

Tips paling mudah untuk memilih buah cempedak adalah dengan mencium baunya. Buah cempedak yang masak akan berbau wangi yang sangat kuat.
6. Pilih Yang Berat

Lebih selamat memilih buah yang berat kerana lebih banyak isi. Buah yang berat juga menunjukkan ulas buah yang banyak dan isinya tebal.
7. Bentuk Buah Lonjong

Buah cempedak yang berbentuk lonjong dipercayai mempunyai ulas buah lebih banyak. Isi buah juga mempunyai ulas yang tebal dan sekata.
Kalau pilih buah cempedak yang banyak lekuk, kemungkinan isi di dalamnya tidak penuh dan mungkin tak cukup masak.
Sumber: Vanilla Kismis
Baca juga: Top 5 Jenis Durian Yang Popular Di Malaysia, Nombor 3 Paling Ramai Peminat!


Cara Potong Ayam Step By Step, Barulah Jadi Menantu Pilihan!

Setiap hari kalau masak menu ayam tapi tak tahu cara potong ayam secara asas, malu beb. Nak pula kalau potong ayam dekat pasar raya tapi kena tunggu beratur dan tunggu lama.
Baca juga: Kari Ayam Bangladesh, Resipi Viral TikTok, Makan Dengan Nasi Panas Padu Gais!
Untuk jimatkan masa korang beli barang dekat pasar raya, jom kita belajar step by step cara potong ayam menerusi perkongsian dari peniaga ini yang dikenali sebagai Krbooyy Asnizam II.
Jadi, tak payah risau dah kalau lepas ini tak pandai potong ayam. Ikut je langkah-langkah dalam ini, mesti boleh terus ada skill dah. Mak mertua pun tak fening-fening dah. Hiks!

Cara potong ayam secara asas, potong 14
Pastikan sebelum potong, kena semak dulu:

Ayam dah disembelih secara sah dan halal
Pisau kena tajam. Lagi besar dan berat, lagi bagus.

1. Potong bahagian belakang ayam, antara tulang belakang dan paha.

2. Bila dah potong, tarik ayam hingga menjadi dua bahagian. Ambil bahagian kaki seperti dalam gambar dan potong kepada dua.

3. Ini hasilnya.

4. Potong antara bahagian paha dan atas paha (tight) di bahagian sendi.

5. Potong dua bahagian atas paha (tight).

6. Ambil ayam bahagian atas pula dan tarik keluar isi dan kosongkan badan ayam.

7. Potong menjadi dua bahagian.

8. Ambil bahagian kepak pula dan potong. Bahagian ini ada banyak isi. Mudah untuk korang potong. Kelar dahulu ikut saiz yang diingini kemudian kelar sampai tulang dalam. Dah kelar, baru hentak sedikit supaya ayam mudah putus. Ulang proses ini untuk bahagian kepak lagi sebelah.

Tip Tambahan
Nak elakkan hempedu pecah, tarik dari bahagian paling dalam. Pastikan jari telunjuk masuk ke dalam sekali. Ibu jari kepit dari atas dan tarik.
InsyaAllah hempedu tadi takkan pecah. Belajar potong jangan sampai terpotong jari pula ye~
Semoga perkongsian ini mendapat manfaat semua dan selamat belajar!
Baca juga: Kenali 17 Jenis Ikan Yang Selalu Kita Jumpa Di Pasar, Baru Nampak ‘Pro’!


Cara Potong Bawang Yang Mudah Dan Cepat!

PENULISmyResipi
KATEGORITips & Petua
POSTED ON2020-11-25
Hampir setiap masakan perlukan bawang, jadi secara tidak langsung perkara asas dalam memasak adalah memotong bawang. Nak potong bawang juga perlukan teknik yang betul, jika tidak mungkin bawang anda tidak akan kelihatan cantik. Jadi, dekat sini kami nak kongsi sedikit tips dan cara potong bawang dengan mudah dan cepat.
Potongan bawang ada banyak jenis dan setiap potongan harus dipotong dengan teknik atau cara yang betul. Yang penting, guna pisau yang tajam ya!
BAHAN-BAHAN
Pisau
Papan Pemotong
Bawang

CARA-CARATEKNIK 1

Potong bawang dari tengah kepada 2 bahagian
Terlangkupkan bawang tersebut dah hiris bawang secara lurus potong sehingga hampir ke akar
Selepas itu potong secara melintang

TEKNIK 2

Potong bawang dari tengah kepada dua bahagian
Hiris bahagian yang telah dipotong secara lurus

TEKNIK 3

Tidak perlu potong kepada dua bahagian
Hiris secara lurus dari kanan atau kanan mengikut keselesaan anda


Pemuda Ini Ajar Cara Potong Tembikai Jamu Tetamu, Lebih Bersih & Mudah

Kalau kita buat nak jamu tetamu datang rumah, buah-buahan sudah menjadi kemestian untuk dijamu lagi-lagi tembikai.
Biasanya kalau kita beli buah, mestilah kita potong sendiri kat rumah kan. Kalau kita memang ada ilmu untuk potong buah tak jadi masalah lah, cuma kalau kita tak cukup skill, buah boleh jadi tak rupa buah dah.
Bagi korang yang baru berjinak nak belajar potong tembikai tu, boleh tengok perkongsian brader ini.
Tutorial potong tembikai yang lebih bersih dan mudah untuk tetamu.
Lihat video penuh di bawah:

 @bobbyreview95
Easy way to cut watermelon #fyp #fypシ #bobbyreview #tiktokmalaysia
 ♬ A heartwarming background music inspired by food – MATSU

Rata-rata ramai warganet menyukai perkongsian lelaki tersebut kerana slicenya yang tebal.
Namun, ada juga yang berseloroh katanya mak-mak akan mengamuk jika potong sebegini.
Komen warganet:

Baca juga: Cara Potong Bawang Yang Mudah Dan Cepat!


Cara Rebus Ayam Kampung Supaya Cepat Lembut, Baru Jimat Gas!

Tak ramai yang tahu cara rebus ayam kampung supaya menjadi cepat empuk. Bukan saja jimat masa dan tenaga, malah boleh menjimatkan gas.
Buat sesetengah orang, ada yang lebih suka ayam kampung berbanding ayam biasa. Walaupun teksturnya lebih keras, namun ayam kampung memiliki rasa yang jauh lebih sedap.
Daging ayam kampung juga didapati kurang berlemak dan lebih sihat berbanding ayam yang diternak secara komersial.
Baca juga: 5 Cara Pilih Ayam Segar Di Pasar, Baru Tak Rugi Kalau Terbeli Bangkai Ayam
CARA REBUS AYAM KAMPUNG

Tambahkan Halia
Cara pertama yang boleh dilakukan ialah dengan menambah potongan halia semasa merebus ayam kampung. Selain dapat mengurangkan bau hanyir ayam, halia juga boleh membuatkan daging ayam menjadi lebih lembut.
Potong Ayam Sebelum Direbus
Sebelum merebus ayam kampung yang ingin dimasak, sebaiknya ayam dipotong-potong terlebih dahulu. Pastikan juga ayam betul-betul tenggelam dalam air semasa mendidih. Jangan lupa masukkan ayam ke dalam air rebusan semasa air mendidih. Ini akan menjadikan ayam lebih empuk.
Tambahkan Garam
Cara seterusnya ialah masukkan garam ke dalam air masak. Garam bukan saja berguna untuk menjadikan rasa daging ayam lebih enak, malah turut membuatkan teksturnya lebih lembut. Garam yang ditambah ke dalam rebusan ayam juga boleh mengurangkan bau hanyir ayam.
Guna Kaedah 30-30-7
Gunakan kaedah 30 – 30 – 7 untuk merebus ayam iaitu rebus ayam dalam air mendidih selama 30 minit, kemudian tutup api dan tutup periuk selama 30 minit. Selepas itu, rebus ayam selama 7 minit lagi dengan periuk masih tertutup. Kaedah ini akan membantu menghasilkan daging ayam kampung yang lembut dan lembut.
Tambahkan Potongan Buah Nanas
Semakin tua usia ayam kampung, maka dagingnya juga akan semakin keras. Ia juga memerlukan masa mendidih yang lebih lama untuk ayam.
Jika anda ingin merebus ayam dalam masa yang singkat dan hasilnya lembut, anda boleh masukkan kepingan buah nenas ke dalam ayam yang telah direbus.
 Sama seperti semasa merebus daging merah, kaedah ini juga menjadikan daging ayam lebih lembut.
Sumber: Fimela
Baca juga: Petua Cuci Kerang & Lala Supaya Mudah Terbuka, Hilang Segala Pasir & Selut


Cara Rebus Jagung Supaya Tak Kecut & Liat Walaupun Dah Sejuk

Rupanya ada cara rebus jagung supaya tak kecut dan cantik elok macam kita beli kat pasar malam. Kalau salah cara, jagung akan jadi keras, kecut dan tak sedap.
Jadi macam mana cara betul untuk rebus jagung? Jom baca tips dan cara yang dikongsikan oleh Puan Wan Ros Ina Lina di bawah.
Baca juga: Cara Buat Puding Jagung Yang Lembut Elok, Letak Agar-Agar Elak Tekstur Jadi Kasar
Cara Rebus Jagung Macam Beli Kat Pasar Malam
Sebelum ni masak asyik tak jadi je jagung ni. Selalunya dah siap rebus dia jadi keras, kecut dan tak sedap. Tak macam yang kita beli kat pasar malam kan?
Sekarang kakak dah pandai dah rebus jagung. Happy sangat sebab menjadi dah sebijik macam yang beli kat pasar malam.
Tengok lah isinya tu cantik kan? Sedap pun sedap. Gebu gebas isi dia.
Baca juga: Resipi Kepak Ayam Madu Ala Pasar Malam, Guna Bahan Mudah Je

Cara-caranya:
1. Basuh jagung sehingga bersih. Jangan potong jagung, biarkan sebiji macam tu. Buang kulit tapi jangan buang semua, tinggalkan satu atau dua lapis sahaja kulitnya.
2. Rebus air dalam periuk yang besar (agak-agak muat letak jagung).
3. Bila air dah mendidih, baru masukkan jagung satu persatu.

4. Masukkan sedikit gula. Jangan rebus lama, lebih kurang dalam 10 hingga 15 minit sahaja.
5. Bila dah masak baru masukkan garam. Ikut cara ni jagung tak akan kecut sampai esok.
Kredit: Wan Ros Ina Lina
Baca juga: Resipi Nasi Jagung Special & Sedap, Sukatan Untuk 10 Orang Makan


Tak Perlu Guna Air, Ikut Cara Rebus Kerang Ini Supaya Isi Lembut & Tak Berair

Biasa kita rebus kerang menggunakan air kan? Rupanya ada cara rebus kerang tanpa guna air setitik pun.
Jika kerang direbus menggunakan teknik ini, isinya akan jadi lebih sedap. Isi kerang juga tidak jadi berair dan tidak liat sama sekali.
Kalau nak tahu bagaimana caranya, jom ikuti perkongsian oleh Syah Musafir di bawah.
Baca juga: Petua Cuci Kerang & Lala Supaya Mudah Terbuka, Hilang Segala Pasir & Selut
Cara Rebus Kerang Tanpa Guna Air
Untuk merebus kerang, ikut tips isteri saya Rahimah AR Zawjah, tak perlu guna air pun. Pelik kan, rebus tak guna air?
Tak guna air sebab apabila dipanaskan, kerang akan keluarkan air sendiri. Air itulah jadi air rebusan.
Saya kongsi caranya di setiap gambar ya. Saya biasa rebus guna air, isi kerang jadi biasa.
Cara merebus tanpa air ni, rupa-rupanya menjadikan isi kerang lebih lembut, tidak liat, dan tidak berair. Terbaiklah! Alhamdulillah.
Cara-caranya:
1. Panaskan kuali dan masukkan serai yang dititik, tak perlu letak air. Guna api kecil.

2. Apabila air kuali kering, masukkan kerang.

3. Jangan risau bila nampak berasap macam ni, ianya kerana tiada penggunakan air.

4. Beberapa ketika kemudian, air dari kerang mulai keluar dan mendidih.

5. Air akan makin banyak keluar dan kulit kerang mulai terbuka.

6. Tak perlu tunggu semua kerang terbuka ya. Setelah lebih kurang 10 minit. kerang sedia untuk dihidangkan. Selamat mencuba!

Kredit petua dan gambar: Syahr Musafir
Baca juga: Kerabu Kerang Ala Thai, Sedap Sampai Kecur Air Liur Dibuatnya!


Cara Lembutkan Laksa Dengan Cepat, Rebus 10 Minit Je Tak Perlu Lama

Tercari-cari cara rebus laksa supaya ia cepat lembut? Maklumlah, nak rebus laksa kering memang memakan masa yang agak lama.
Rupa-rupanya ada petua merebus laksa untuk melembutkannya dengan cepat dalam masa 10 minit saja. Tak ramai tahu tips ini selain dari orang Utara!
Kalau nak tahu apa petuanya, jom baca perkongsian yang telah dikongsi oleh Suzana Saad yang merupakan seorang tauke laksa.
Baca juga: Resipi Laksa Lemak Siam, Menu ‘Rare’ Untuk Rumah Terbuka
CARA REBUS LAKSA SUPAYA CEPAT LEMBUT
Dulu saya kalau nak buat laksa, malas bab nak rebus laksa sbb kena rebus lama. Tapi lepas dapat cara baru dari toUKE laksa, bila-bila terasa nk makan laksa, terus pergi cari ikan.
Cara penyediaan:
Rendam laksa kering selama semalaman atau selama 2 jam pun ok dah.

Dengan menggunakan air rendaman laksa tadi, rebus sehingga mendidih dalam tempoh masa 10 minit.

Tutup api dan tutup periuk menggunakan penutup periuk.

 Biarkan dalam air panas selama 1 jam. Kemudian boleh tapis laksa tapi jangan dibasuh. Biarkan dalam penapis macam tu saja. Kemudian dah boleh dimakan.

Kredit petua dan gambar: Suzana Saad
Baca juga: Cara Buat Laksa Kedah Padu, Sedap & Likat. Memang Kaw Punyalah!
Baca juga: Resipi ‘Laksa Express’ Guna Sardin Tin, Sekejap Je Dah Siap Masak


Cara Rebus Pucuk Ubi Sebelum Dimakan, Elak Badan Berangin & Sakit Kepala

Cara rebus pucuk ubi pun ada tekniknya yang tersendiri kerana sayur ini mempunyai ‘bisa’ yang boleh menyebabkan seseorang mudah diserang sakit kepala atau mudah diserang angin sampai berasa sebu.
Sebenarnya ada petua yang perlu dilakukan semasa merebus pucuk ubi untuk mengelakkan tidak sedap badan, badan berangin, berat kepala dan pelbagai lagi kesan daripada makan pucuk ubi.
Jom praktikkan petua yang telah dikongsi oleh Puan Saleha Maarof. Menurutnya, petua ini telah diamalkan oleh ibunya setiap kali merebus pucuk ubi. Ibunya yang dulu alahan dengan pucuk ubi, kini boleh makan tanpa kesan sampingan.
Cara Rebus Pucuk Ubi Untuk Elak Badan Berangin & Sakit Kepala
Nak tahu bagaimana caranya? Jom baca perkongsiannya di bawah.
1. Masukkan sedikit beras semasa nak rebus pucuk ubi itu.

2. Rebus sampai empuk lembut. Nak rebus sekali dengan batang pun boleh, tak nak pun tak apa ikut selera masing-masing. Sebab batang tu pun sedap bila dah rebus lama.
Tips ni pun boleh buat untuk nak masak apa-apa makanan yang berangin contohnya nangka masak lemak tu, boleh cuba petua yang sama.
Jadi sesiapa yang hadapi masalah yang sama tu boleh cuba petua ini, dah tak ada masalah untuk kita nak menikmati sayur kampung ini untuk dibuat ulam kan.
Kredit: Mamaa Sal


Cara Rebus Telur Agar Tak Pecah Atau Melekat

 PENULIS
myResipi

 KATEGORI
Artikel

 POSTED ON
2019-09-17 04:33:23

Ia antara jenis makanan yang paling basic bagi kita. Tak kira lah umur berapa, kalau cakap pasal breakfast di restoran atau di rumah, kita mesti terfikir pasal telur separuh masak. Tapi kalau nak rebus sendiri, mesti susah kan? Ye lah, semua orang boleh rebus telur tapi berapa ramai je yang boleh buat dengan sempurna tanpa kulit telur tu retak, pecah atau melekat?
Kenapa Telur Rebus Mudah Retak?
Picture Credit: myrecipes.com
Sebelum kita tengok langkah-langkah nak rebus telur so dia tak retak, kita kena faham kenapa dia retak. Apabila, telur yang sejuk dimasukkan ke dalam air yang sangat panas, kulitnya berpotensi untuk retak atau mungkin juga pecah. Memang korang kena banyak bersabar bila rebus telur, so ikutilah langkah-langkah berikut.
1. Pastikan Telur Berada Dalam "Room Temperature"
Picture Credit: tastingtable.com
Keluarkan dulu telur dari peti ais kalau situ tempat korang simpannya. Gas dalam telur akan meningkat bila terkena haba. Perkara ini yang menyebabkan keretakkan kulit. Sebelum korang start rebus, keluarkan dulu telur itu dan letakkan atas meja. Kurangkan sejuknya.
2. Cucuk Telur
Photo Credit: eggs.ca
Cucuk bukan maksud inject hormon ke apa ye. Cucuk dengan sebab nak keluarkan sikit gas dalam telur tu. So kalau korang ada safety pin ke apa-apa pun benda tajam yang boleh digunakan, boleh cucuk dulu sebelum start rebus. Ini akan kurangkan kemungkinan telur korang retak.
3. Jaga Susunan Telur
Photo Credit: tasteofhome.com
Susunan telur dalam periuk penting untuk pastikan semua telur ada ruangan yang cukup. Tidak digalakkan untuk letak banyak-banyak telur sekali dalam bentuk layer sebab ini akan memberi tekanan berat pada telur di bawah.
4. Isi Periuk Dengan Air Sejuk
Photo Credit: simplyscratch.com
Admin tau, korang nak masak telur tu dengan cepat, tapi untuk kualiti telur rebus yang bagus, korang kena isi periuk dengan air sejuk dulu. Kalau isi direct dengan air panas, nanti retak juga. Also, bila dah letak semua telur dalam periuk, isilah airnya dari tepi. Jangan direct ke atas telur. Nanti ia akan memberi tekanan pada isi dalamnya.
5. Masukkan Garam
Photo Credit: today.tamu.edu
Garam sangat membantu dalam proses merebus telur. Selain membantu menutup sebarang keretakan, ia juga boleh membantu menanggalkan kulit telur dengan cepat tanpa melekat. Sebelum start merebus, masukkan setengah sudu garam ke dalam periuk.
6. Sebaik Air Menggelegak, Tutup Api
Photo Credit: tastingtable.com
Tutup api tapi jangan keluarkan telur terus. Keluarkan telur itu mengikut apa yang korang nak. Kalau soft boiled, lepas 3 minit dah boleh keluarkan dari periuk. Untuk medium-boiled, keluarkan dalam masa 5-7 minit dan untuk hard-boiled pula, keluarkan selepas 9-12 minit.
Admin harap tips ni membantu korang untuk dapat telur rebus yang perfect untuk mulakan hari korang. And kalau tak perfect pun, still dapat telur rebus, cuma mungkin tak indah dilihat. Apa-apa pun, selamat memasak!


Cara Senang Masak Pulut Tanpa Sukat Air, Pulut Takkan Lembik & Mentah Lagi

Masih gagal setiap kali masak pulut? Jom ikut cara mudah untuk masak pulut di bawah ini. Tak perlu sukat air pun, tapi pulut tidak akan jadi lembik atau mentah. Cara senang masak pulut ini merupakan hasil perkongsian oleh Jang Muhamad. Semoga bermanfaat!
Baca juga: Resipi & Tips Supaya Ayam Goreng Jadi Berkerinting, Hanya Guna 2 Bahan
Cara Senang Masak Pulut Tanpa Sukat Air
1. Cuci beras pulut, letak air. Lebih banyak dari aras beras. Tak perlu ukur dengan jari dah.

2. Letak atas dapur, biar mendidih dalam 2 hingga 3 minit.

3. Buang air lebihan.

4. Tanak semula dalam rice cooker. Waktu ini boleh letak garam dan gula secukupnya.

5. Siap! Tak tunggu lama.

Pulut sedap dimakan bersama sambal atau cicah kelapa muda. Selamat mencuba!
Kredit: Jang Muhamad


Api Dapur Gas Menyala Kecil? Ini Cara Servis & Selamatkan Dapur Gas Kesayangan

Kebanyakan rumah masih lagi menggunakan dapur gas sehingga sekarang. Tapi selepas bertahun-tahun guna, api dapur gas akan mulai mengecil.
Bila dapur mulai berlaku begini, solusinya hanya dengan membeli dapur yang baru. Sebenarnya masalah ini boleh diselesaikan dengan hanya servis dapur anda sendiri di rumah.
Tapi amai tak tahu cara servis dapur sendiri kan? Rupanya tak susah mana pun. Ikut saja cara yang dikongsikan oleh Abdul Ghopar Zakaria Ansari di bawah. Jom selamatkan dapur kesayangan anda!
Cara Servis Dapur Gas
Sebelum di servis apinya biru tetapi perlahan.

Selepas diservis apinya ya ampun. Membara kebiruan.

Alatan yang diperlukan.

Playar
Pemutar skru bunga dan philips
Klip kertas.
Spray anti karat WD40
Kertas surat khabar lama

Tanggalkan tungku dari injap gas dengan mencabut pin di bahagian bawahnya.

Selesai tanggalkan tungku dari injap gas. Cuba buka skru untuk pisahkan injap gas dan paip gas. Jika terlalu ketat tidak perlu dipisahkan.
Dalamnya ada getah seal dan akan nampak injap gas berlubang besar dan kecil bagi mengawal penggunaan gas.
Bagi golongan wanita yang ingin melakukannya sendiri tidak perlu keluarkan injap dan paip gas ini.Terus cucuk klip kertas ke saluran injap gas.

Injap dan paip gas dikeluarkan sepenuhnya.

Ambil spray anti karat dan semburkan ke dalam bahagian penyambung antara tungku dan injap gas. Kemudian gunakan klip kertas untuk mencucuk lubang halus di injap gas.

Kesan lapisan minyak dari lubang injap gas. Lapisan minyak ini akan bertukar menjadi kerak minyak dan membuatkan saluran injap gas tersumbat.
Bersihkan beberapa kali sehingga berpuas hati.

Ini contoh retakan pada bahagian fire starter.Pulas-pulas tetapi api tidak menyala dan perlu guna surat khabar atau external fire starter untuk hidupkan dapur gas.
Usah khuatir, ketuk sedikit bahagian besi supaya retakan menjadi rapat. Ianya tidak membahayakan.

Selepas diservis apinya membara kebiruan.

Jika perumahnya dan paip gas sudah terlalu uzur dinasihatkan tukarlah yang baru ya.
Semoga bermanfaat!
Kredit: Abdul Ghopar Zakaria Ansari


Peniaga Kongsi Cara ‘Short Cut’ Buat Kek Coklat Moist Gebu, Beratus Ribu Bekas Dah Terjual!

Kek coklat moist gebu ni bukan setakat mak-mak, anak pun suka makan. Kalau sebelum ni asyik beli je, apa kata kali ini jom cuba buat sendiri di rumah.
Ikut saja resipi yang dikongsi oleh Azlina Ina di bawah. Beliau merupakan seorang usahawan yang cukup dikenali ramai kerana menjual kek-kek yang sedap dan viral.
Beliau juga tak lokek ilmu turut berkongsikan pelbagai resipi kek yang dijual di kedainya termasuklah resipi kek coklat moist ini.
Jadi sesiapa yang tak pandai buat kek coklat, wajib cuba resipi di bawah yang gerenti jadi. Katanya dah beratus ribu bekas terjual!
Resipi Kek Coklat Moist Gebu
“Sesiapa yang tak pandai buat kek coklat moist selama ini dan tak pernah gebu, boleh cuba resipi ini.
Sudah beratus bekas terjual
 dan buat. Bestnya semua kek ini jadi gebu walaupun dengan menggunakan step ‘short cut’. Rasanya tetap mantap dan sedap.”
Bahan-bahan:

5 biji telur
1 cawan gula halus
3 sudu bekas emolco coklat
1 cawan serbuk koko
2 cawan tepung gandum – 2 kali ayak dengan 1/2 sudu besar serbuk penaik
1 sudu besar ovalate

Cara membuat:
1. Campurkan semua bahan dan adun sehingga kembang gebu.

2. Kemudian masukkan 1/2 cawan susu full krim.

3. Adun sehingga naik dua kali ganda dan adunan menjadi gebu likat.
4. Perlahankan mixer, masukkan 1 cawan minyak.

5. Adun sekali lagi sehingga sebati dan siap.

6. Masukkan dalam bekas dan balut dengan wrapping.

7. Kukus selama 20 minit.

8. Siap untuk dicurahkan coklat ganache. Selamat mencuba!

Kredit: Azlina Ina Fans


Cara Siang Sotong Kembang Yang Betul, Baru Tak Liat Dan Lagi Lembut Isinya

Jom ikut cara betul siang sotong kembang supaya isinya tak liat dan lembut bila nak masak. Buat penggemar sotong kembang ini, memang wajib beli di pasar basah.
Lagi-lagi buat lauk sambal tumis yang cukup rasa pedas, manis dan sedikit masam.
Baca juga: Tip Masak Sambal Tumis Jadi Lagi Sedap, Untuk Telur, Sotong & Udang, Berbeza Petua Tau!
Menerusi perkongsian tips dari Cik Puan Siti Adawiah di laman Facebook, beliau telah memberitahu cara-cara yang betul untuk siang sotong kembang agar tak berbau hanyir dan liat.

CARA SIANG SOTONG KEMBANG

1. Pilih sotong yang agak segar, cuci bersih.
2. Siapkan bahan untuk dicampur dengan air rebusan untuk mencelur sotong. Antaranya 4 batang serai, 2 inci halia, 1 labu bawang besar, 1 inci lengkuas, 5 ulas bawang putih. Kesemua bahan tadi dipotong-potong. Letak sedikit garam.
3. Didihkan air hingga naik bau dah boleh masukkan sotong, celup jangan lama, 6-7 minit dah masak. Angkat, toskan air dan sejukkan sebentar.
4. Cara nak siangnya tarik dulu ekor kecil yang di bahagian atas si sotong.
5. Kemudian tarik lapisan-lapisan yang ada pada badannya.
6. Bahagian dalam bersihkan seperti biasa.
7. Seterusnya potong mengikut saiz yg anda suka. Kemudian cuci bersih. Toskan.

BUAT SOTONG KEMBANG HOMEMADE

Nak buat sotong kembang tak susah sebenarnya, kita hanya memerlukan beberapa jenis peralatan:

Baldi atau besen (kalau boleh stainlessteel lebih baik ) kalau takde plastik pun ok, guna dulu apa yang ada.
Penimbang (Guna masa nak timbang berat dah siap nanti).
Sudu dan senduk

Bahan-bahan:

Sotong kering yang bersaiz besar
Air abu @ abu jang (boleh didapati di kedai runcit)
Air bersih

Cara-Caranya:
1. Cara nak menyediakan sotong kembang bermula dengan membasuh dahulu sotong kering dengan air yang bersih, yang terbaik di basuh 3 kali.
2. Kemudian kita sediakan air untuk merendam sotong tersebut dengan nisbah 1 air abu dan 10 air bersih (1:10). Jika menggunakan abu jang, sukatannya 1-2 ketul abu jang dengan air 10 liter.
3. Seterusnya kita rendam sahaja sotong kering tadi kedalam air abu yang telah kita sediakan tadi. Masa yang diperlukan untuk merendam sotong adalah antara 5 hingga 6 jam.
4. Selepas 6 jam sotong tersebut dikeluarkan, dan direndam pula kedalam air panas selama 1 jam untuk hasil yang terbaik.

Nah! Dah siap sotong kembang kita. Mudahkan je kan? Terima kasih kepada Cik Puan Siti Adawiah kerana sudi berkongsi tips dan cara menyiang dan membuat sotong kembang ini.
Semoga bermanfaat untuk semua!
Baca juga: Cara Bersih & Siang Ketam Paling Mudah Dan Cepat, Mertua Mesti Bangga Guna Skill Ini


Begini Cara Siang Udang Galah, Guna Pisau Atau Gunting Buang Kotoran

Ada orang ingat cara siang udang galah memadai sekadar di buang ‘janggut’ udang atau dibelah bahagian belakang udang. Bagi yang tak biasa, memang agak susah juga sebenarnya nak siang udang galah ni sebab ia mempunyai penyepit yang keras dan panjang.
Tapi sebenarnya masih belum selesai proses membersihkan udang galah, kalau tak membuang bahagian yang mengandungi kantung najis udang galah tersebut.
Baca juga: Cara Siang Sotong Kembang Yang Betul, Baru Tak Liat Dan Lagi Lembut Isinya
Udang tersebut perlulah disiang dan dibersihkan dengan betul terutama bila masak udang galah yang bersaiz besar. Jangan ambil sambil lewa untuk mengetahui lanjut cara bagaimana untuk membuangkan kantung najis tersebut.
Jom ikuti perkongsian daripada Cik Puan Mama Rizza ini. Semoga ia bermanfaat dan dapatlah kita bersihkan udang dengan cara yang betul.

CARA SIANG UDANG GALAH

1. Mulakan dengan memotong bahagian mata. Potong bahagian macam tanduk atas kepala dekat dengan mata tadi.
2. Potong benda-benda panjang, macam janggut, sepit, tangan dll tu. Untuk memudahkan kerja.

3. Potong bahagian macam pipi udang galah. Ada kiri dan kanan.
4. Istimewanya udang galah ni, sebab ada gigi. Kena buang gigi. Ada kiri dan ada gigi kanan. Buang kedua-duanya.
5. Atas bahagian gigi ada kantung najis. Kan najis udang ada di bahagian kepala. Keluarkan kantung ni. Warna hitam. Bahagian kepala siap.
6. Bahagian ekor macam ada 3 bahagian, potong ekor yang tajam di tengah.
7. Tarik tali najis dari situ. Tali najis ini bersambung hingga ke kepala udang. Tarik sampai habis.
8. Bilas dan alirkan air. Sebab dah buang kantung najis di kepala dan tali najis melalui ekor, maka bersihlah udang galah kita.
Siap!

Semoga bermanfaat!
Baca juga: Cara Bersih & Siang Ketam Paling Mudah Dan Cepat, Mertua Mesti Bangga Guna Skill Ini


Cara Siang Udang Lipan, Baru Puas Makan Dapat Isi Seketul-seketul

Buat penggemar udang lipan atau juga dikenali dengan nama udang ketak tentu teruja untuk mengetahui cara untuk mendapatkan isi udang yang sempurna untuk dimakan.
Kebiasanya udang lipan ini, min akan buat lauk masak lemak cili api.
Tapi bila digoreng, memang kita akan berdepan dengan masalah isinya yang melekat dikulit.
Jadi, isi udang itu mesti dapat makan sikit saja. Kadang macam rugi pun sebab keenakan rasa udang lipan ini terletak pada isinya yang manis.
Tapi jangan risau, perkongsian dari pengguna media sosial ini ada cara nak dapatkan isi udang seketul-seketul tu.
Jom kita scroll.
Cara Siang Udang Lipan

Langkah 1: Gunting bahagian sisi kiri dan kanan udang lipan seperti di dalam gambar. Ini bertujuan untuk memudahkan isi dikeluarkan untuk proses seterusnya nanti.

Langkah 2: Bersihkan udang seperti ini.

Langkah 3: Rendam di dalam ketulan ais selama 2 jam.

Langkah 4: Kopek kulit udang lipan dan asingkan.

Langkah 5: Macam inilah rupa isi udang yang telah dikopek kulitnya. Memang puas makan dapat isi seketul-seketul macam ini.

Semoga bermanfaat!

Sumber: Fauziah Gee Mard


Cara Siat ‘Jaket’ Ikan Cencaru Dengan Mudah, Isi Pun Tak Tercarik!

Ada cara mudah untuk siat ‘jaket’ ikan cencaru yang ramai tak tahu dengan hanya menggunakan tuala, tisu atau kertas.
Kalau ikut cara ini, isi ikan takkan tercarik. Jari pun tak terluka, maklumlah kulit ikan ni keras dan tajam.
Jom cuba teknik yang dikongsikan oleh Puan Mazlina Haji Ismail. Dirfahamkan cara ini diperolehi daripada tauke ikan sendiri.
Baca juga: Petua Goreng Ikan Cencaru Sumbat Supaya Isi Tak Keluar, Minyak Pun Tak Kotor!
Cara Siat Jaket Ikan Cencaru

Masalah tentang ikan cencaru ini adalah cara nak buka jaket dia. Kalau silap tarik, memang tertarik sekali dengan isi.

Ikan ni tak selalu dibeli kerana anak2 tak berminat nak makan. Dek kerana mereka semua pernah duduk di asrama, makanya ikan ini dilarang untuk dimasak semasa mereka pulang bercuti. (Cencaru antara menu wajib kat asrama masing2)
Hari ini saya cuba buka jaketnya. Ada yang berjaya dan ada yang carik isinya.
Cara saya: Yang ni saya tiru cara tauke ikan buka jaket tenggiri. Dah hampir 30 tahun berlalu ingatan tentang cara buka jaket ni. Lama tapi tak pernah cuba.
1. Buang sirip tepi ikan.

2. Cungkil kulit tepi sirip.

3. Keluarkan kulit yang sedikit tu.

4. Pegang kulit dengan menggunakan tuala/tisu dapur/kertas.

5. Rentap atau tarik kulit sampai ke dalam bahagian ekornya.

6. Hasilnya.

Semoga bermanfaat!
Kredit: Mazlina Hajl Ismail


Cara Simpan Biskut Raya Agar Sentiasa Sedap, Tidak Lemau & Tahan Lama

 PENULIS
myResipi

 KATEGORI
Artikel

 POSTED ON
2019-06-11 08:32:26

Selalu time raya kita akan beli atau dapat biskut-biskut raya dalam kuantiti yang banyak. Yelah, raya kan sebulan? Tapi kadang-kadang tu, tak sampai sebulan dah lemau dan tak ranggup! Frust betul! Nak buang dan beli baru rasa macam rugi.
Jadi apa solusinya? Ha, korang kena pandai simpan agar kuih tu tahan lama! Korang boleh ikut petua kat bawah ni!
Petua Elak Biskut Raya Menjadi Lemau
Simpan Dalam Bekas Kedap Udara
Foto kredit: Carousell

Pastikan bekas tersebut kedap udara dan ditutup dengan betul! Kalau bekas tu bukan bekas kedap udara, korang tak buka bekas tu pun boleh lemau tau kuih-kuih tu semua.

Balang Mesti Betul-Betul Kering

Sebelum korang letak biskut-biskut dalam balang, pastikan bekas tersebut betul-betul kering. Biskut akan lebih cepat rosak jika ada kelembapan dalam bekasnya.
Asingkan Setiap Jenis Biskut! Jangan Campur Aduk!

Setiap jenis biskut diadun dengan bahan yang berbeza.Jadi, korang tak boleh campurkan semua biskut dalam satu bekas! Asingkan setiap kuih raya dalam bekas yang berbeza. Jika dicampur, biskut akan lebih cepat lemau.
Simpan dalam freezer!

Mungkin korang tidak tahu pasal teknik ini tapi kalau simpan biskut-biskut raya dalam freezer, ia akan tahan untuk masa yang sangat lama.
Cara Selamatkan Biskut Raya Yang Lemau

Foto kredit: VanillaKismis.com
Bila hari raya, memang kita sukar untuk mengawal tetamu yang hadir kan? Jadi, walau macam mana kita jaga pun, bekas dah lap, guna bekas kedap udara tapi kadang-kadang lemau juga. Jangan risau, korang masih boleh selamatkan kuih raya korang tu!
Hanya perlu bakar semula biskut yang lemau tadi dengann suhu 180C selama lima minit. Biskut korang yang lemau itu akan kembali rangup dan sedap!


Tips Simpan Daun Bawang Frozen Supaya Berderai & Tak Berketul Macam Ais

Nak tahu cara simpan daun bawang yang betul? Biasa bila tak habis guna, kita simpan saja dalam peti ais. Lama-kelamaan daun akan layu dan membusuk.
Oleh itu, ramai yang bekukan sayur hijau ini supaya tidak cepat rosak dan tahan lama. Tapi bila nak guna, daun bawang jadi keras dan berketul macam ais.
Maka, apa caranya yang betul supaya daun bawang tetap berderai walaupun disejuk bekukan? Seorang pengguna Tiktok ada berkongsikan tips simpan daun bawang yang betul. Jom sama-sama baca.
Baca juga: Sambal Bunga Kantan Ikan Bilis, Lauk Penambah Selera Orang Dulu-Dulu
Cara Simpan Daun Bawang Frozen
1. Bersihkan daun bawang. Kemudian potong mengikut saiz kesukaan yang disukai.
2. Kemudian masukkan ke dalam bekas. Biasanya kita terus simpan dalam peti sejuk kan? Ada satu lagi langkah yang perlu dibuat.
3. Tuangkan sedikit minyak masak ke dalam bekas yang mengandungi daun bawang tadi. Gaul atau goncangkan bekas supaya minyak tersalut rata pada daun bawang.

4. Kemudian baru boleh disejuk bekukan di dalam peti ais bahagian beku.
5. Bila nak tabur atas masakan, daun bawang tidak keras dan berderai elok.

Lihat video penuh:

 @nj_share
Tips daun bawang frozen berderai #tipsandtricks #kitchenhacks #kerjadapurjadimudah #kerjadapur #njshareresepi
 ♬ original sound – nj anje – nj anje

Sumber: TikTok nj_share
Baca juga: Petua Simpan Dedaun Sayuran Supaya Tahan Lama & Tak Kering, Tak Perlu Rendam Air Pun


Cara Simpan Daun Kesum Guna Bekas Plastik, Lebih 2 Minggu Pun Masih Segar Bugar!

Daun kesum selalunya kita beli dalam jumlah yang banyak walaupun guna sedikit saja dalam masakan.
Selebihnya kita simpan dalam peti sejuk. Tapi kalau tak simpan dengan cara yang betul, daun kesum akan jadi kering dan akhirnya layu dalam beberapa hari.
Seorang pengguna Facebook, Effa Latifah Hashim ada berkongsikan kaedah menyimpan daun kesum supaya kekal segar sehingga 2 minggu.
Baca juga: Petua Simpan Dedaun Sayuran Supaya Tahan Lama & Tak Kering, Tak Perlu Rendam Air Pun
Tips Simpan Daun Kesum
Kalau buat macam ni tahan lama. Ni dah masuk 2 minggu lebih, masih segar bugar.

Caranya:
1. Sediakan bekas berpenutup, boleh guna bekas plastik minuman begini.
2. Letak air yang ditapis dalam separuh bekas, kemudian masukkan daun kesum bersama tangkainya.

3. Tutup penutup minuman dan simpan dalam peti sejuk bahagian rak biasa. Bila nak guna baru buka dan ambil.
Nota: Tukar air bila nampak keruh.
Sumber: Effa Latifah Hashim


Cara Betul Simpan Daun Salam, Tak Cepat Lebam & Busuk

Siapa sangka sebenarnya banyak khasiat di sebalik daun salam atau daun bay ini. Daun ini terbukti mampu memberi banyak manfaat kepada kesihatan tubuh badan.
Daun bay dipercayai boleh menurunkan tekanan darah tinggi, kolesterol, merawat cirit-birit, mengatasi ulser, diabetes dan membantu menurunkan berat badan.
Baca juga: Ini Cara Simpan Bunga Kantan Supaya Tahan Lama, 3 Bulan Pun Masih ‘Fresh’!

Selain itu, daun ini berfungsi sebagai penyedap dalam masakan kerana aromanya yang wangi. Ia akan membuat rasa masakan anda lebih sedap.
Biasanya daun bay hanya digunakan dalam kuantiti yang sedikit ketika memasak, bakinya akan disimpan di dalam peti ais.
Namun begitu, jika tidak disimpan dengan betul. ia akan bertukar menjadi lebam dan busuk.
Jadi, mari MyResipi kongsikan cara menyimpan daun salam supaya tahan lama dan masih segar ketika digunakan.

CARA SIMPAN DAUN SALAM SUPAYA KEKAL SEGAR
Cara-caranya:
1. Letakkan 2-3 helai daun salam dalam plastik kecil bersama air.

2. Apabila mahu digunakan, cairkan air yang membeku terlebih dahulu. Hasilnya, daun masih ‘fresh’ macam baru dibeli.

3. Apa-apa jenis daun boleh digunakan dengan cara ini. Contohnya daun limau purut, daun kunyit, bunga kantan dan lain-lain.

Sumber: Nana Sabrina Sarsan via Masak Apa Hari Ini (MAHN)
Baca juga: Tips & Cara Simpan Limau Kasturi. Baru Tahan Lama, Mudah Guna & Tak Membazir


CARA SIMPAN IKAN SUPAYA TAHAN LAMA

 PENULIS
myResipi

 KATEGORI
Artikel

 POSTED ON
2019-04-19 08:08:04

Buat anda yang berkerjaya, pastinya masa agak terhad dan susah untuk anda ke pasar membeli barang basah secara harian. Hujung minggulah masa paling sesuai untuk anda ke pasar. Dan pastinya anda akan beli barang basah dengan kuantiti yang banyak. Kadang risau pula jika barang basah tidak tahan lama dan kurang segar. Jadi, kami akan kongsikan cara supaya barang basah seperti ikan, udang dan ayam tetap kekal segar setelah seminggu.
KEKALKAN KESEGARAN IKAN

1. Jangan terus simpan ikan di dalam peti sejuk tanpa mencuci dan buang kotoran ikan. Ini akan memudahkan kerja jika anda terus mencuci ikan sebelum menyimpannya dalam peti sejuk.
2. Cuci ikan dan buangkan segala kotoran & isi perut ikan.
3. Buang air yang ada setelah anda basuh ikan.
4. Masukkan ikan ke dalam beg plastik, ikat ketat dan simpan dalam peti sejuk.
5. Anda juga boleh letakkan ikan di dalam bekas kedap udara seperti Tupperware untuk kekalkan kesegaran ikan.
6. Anda juga boleh balut ikan anda dengan plastic wrap dan simpan dalam peti sejuk.
7. Ikan anda akan kekal segar dalam masa beberapa hari.
*Boleh juga balut ikan dengan surat khabar lama dan simpan dalam peti sejuk.
*Cara ini juga boleh digunakan untuk sotong dan udang.


Cara Betul Simpan Lebihan Lauk Bersantan, Baru Tahan Lama & Tak Basi

Rupanya ada cara simpan lauk lebihan yang bersantan supaya tidak rosak dan tahan lama.
Jika salah cara simpan, ianya akan menjadi cepat basi dan akhirnya terpaksa dibuang begitu saja.
Jika anda ikuti cara yang MyResipi kongsikan di bawah, lauk tersebut boleh dipanas dan dimakan semula.
Baca juga: Cara Simpan Telur Dalam Peti Ais Supaya Tahan Lama, Jangan Letak Pada ‘Bahagian’ Ini
CARA SIMPAN LAUK LEBIHAN YANG BERSANTAN
1. Guna kelapa parut atau santan yang segar dan baru
Pastikan anda menggunakan santan segar yang baru dibeli di kedai. Kelapa parut pula, pastikan kelapa baru diparut dan diperah menggunakan air suam.
Jika menggunakan santan kotak, pastikan kuantiti santan mengikut kesesuaian atau keperluan dalam masakan.
Semasa dalam proses penyediaannya pula, pastikan makanan yang dimasak itu benar-benar masak supaya ia tahan lama bila disimpan.
2. Simpan dengan cara yang betul
Jika ada lebihan masakan yang bersantan, sebelum simpan, panaskan ia tanpa guna penutup. Sejukkan terlebih dahulu sehingga wap panasnya hilang, kemudian baru masukkan dalam bekas tertutup sebelum disimpan dalam peti tejuk.
3. Simpan di bahagian frozen
Sekirannya mahu menyimpan makanan tersebut untuk tempoh yang lama, sebaiknya frozenkan saja kerana ia merupakan kaedah penyimpanan yang terbaik dan tahan lama.
Cara ini sesuai untuk lauk pauk seperti rendang, kari atau gulai yang mengandungi santan.
Jika hendak digunakan, keluarkan makanan dari peti dan biarkan ia pada suhu bilik sebelum dipanaskan.
Cara tersebut boleh memastikan makanan bersantan dapat bertahan dalam tempoh yang lama.
Kredit: Rasa
Baca juga: Cara Simpan Daun Kesum Guna Bekas Plastik, Lebih 2 Minggu Pun Masih Segar Bugar!


Cara Simpan Lengkuas, Halia & Kunyit Supaya Tak Kecut, Kering & Kekal Segar

Pasti ramai yang masih tertanya-tanya bagaimana cara simpan lengkuas, halia dan kunyit supaya kekal segar dan tahan lama.
Maklumlah bahan-bahan ini jika disimpan lama akan cepat kecut dan kering. Akhirnya terbuang begitu sahaja, membazir bukan.
Jadi apa kata jom cuba petua untuk mengekalkan kesegaran lengkuas, halia dan kunyit yang telah dikongsikan oleh Fatin Nursyafawani di bawah.
Cara Simpan Lengkuas, Halia & Kunyit Supaya Kekal Segar
Langkah 1
Basuh bersih semua lengkuas, halia dan kunyit.
Langkah 2
Masukkan ke dalam bekas bersih. Isikan air sehingga tenggelam bahan-bahan tersebut.

Langkah 3
Tukar air setiap 3 hari atau bila dah nampak mula keluar lendir.

Kredit: Fatin Nursyafawani
Baca juga: Ini Cara Simpan Bunga Kantan Supaya Tahan Lama, 3 Bulan Pun Masih ‘Fresh’!


Ramai tak antara kita yang ‘hantu petai’ kat sini?
Kalau anda salah seorang peminat petai, anda perlu tahu cara simpan petai paling mudah agar ia kekal segar   dan tahan lama dalam peti sejuk.
Maklumlah, petai ni ada musimnya, kalau beli di luar musim memang lebih mahal harganya.

Jadi kalau teringin nak makan, apa kata ikut cara simpan petai yang dikongsikan oleh Hasifah Che Mat ini.

Boleh jimat dan masak bila-bila masa je yang kita nak.
Cara Simpan Petai Tahan Berbulan-Bulan, Rasa Pun Tak Berubah

Macam mana nak buat?
1. Beli petai segar masa masih tengah murah ni kan. Kat Kelantan range harga RM60-80 untuk 100 papan petai.

2. Kupas kulit petai dan buang selaput putih tu. Tinggal petai tu hijau je ye.

3. Peketkan petai dalam plastik ikut kuantiti nak makan. (Tak perlu basuh)

4. Frozen kan petai tu. insyaAllah tahan berbulan-bulan dan petai tahan lama serta rasanya tak kan berubah. Ingat tau, frozen. Bukan letak dalam peti biasa tu. Kat tempat beku ya.

5. Nak guna nanti, korang rendam je petai frozen tu dalam air biasa dan bilas bersih.

Nak lagi tahan lama, boleh guna vakum pack. Tapi mama guna plastik ziplock je.
Kredit: Hasifah Che Mat
Baca juga: Resipi Sambal Tempoyak Udang Petai, Memang ‘Confirm’ Bertambah Nasi!


Cara Simpan Pisang Agar Tidak Cepat Masak

 PENULIS
myResipi

 KATEGORI
Artikel

 POSTED ON
2019-12-05 04:00:19

Bagi penggemar pisang, korang dah tak perlu risau pasal pisang korang cepat sangat rosak. Ada cara untuk memastikan pisang lebih tahan lama apabila disimpan. Membazir kan kalau beli banyak dan tak sempat makan dah rosak? Sini ada caranya untuk pastikan ia tahan lebih lama.
1. Elakkan Peti Sejuk
Photo Credit: htgetrid.com
Kesejukkannya akan menyebabkan pisang cepat lebam dan busuk. Ramai orang ingatkan apabila meletakkan makanan dalam peti boleh buatkannya tahan lebih lama. Malangnya bukan semua makanan macam tu. Jadi ingatlah, pisang tak seharusnya ada.
2. Jauhi Sinaran Matahari
Photo Credit: freepik.com
Bukannya untuk jauhi cahayanya, tapi lebih kepada kepanasan matahari itu. Ia akan memanaskan pisang. Pisang akan menjadi lembut dan manis apabila masak dan kepanasan matahari akan mencepatkan proses ini menyebabkan pisang lama-lama lembik.
3. Keluarkan Dari Bungkusannya
Photo Credit: thebarenecessities.blogspot.com
Pisang akan mengeluarkan gas etlien ketika proses memasak. Untuk mengelakkan gas itu terperangkap dalam pisang, keluarkannya dari bungkusan. Gas ini menyebabkan pisang cepat busuk.
4. Asingkan Daripada Buah Lain
Photo Credit: brooklynfarmgirl.com
Ramai juga suka meletakkan semua buah dalam satu bakul. Memang menjimatkan ruang tapi menyebabkan semua buah cepat rosak. Jadi asingkanlah pisang korang untuk memastikan ia terlindung daripada gas itu.
5. Gantungkan Sahaja
Photo Credit: flickr.com
Nak senang? Gantungkan je dalam ruangan suhu bilik. Bukan nak kata boleh tahan selama-lamanya tapi lebih lama lah daripada biasa
Mudah kan nak simpan pisang? Bagi korang yang rasa pisang korang cepat sangat rosak, boleh lah cuba. Tak perlu dah cara lain yang kompleks atau memerlukan bahan kimia.


Cara Simpan Telur Dalam Peti Ais Supaya Tahan Lama, Jangan Letak Pada ‘Bahagian’ Ini

Tidak ramai yang ambil cakna berkenaan cara simpan telur supaya tahan lebih lama dan tidak cepat rosak.
Simpan di dalam peti sejuk atau di luar peti sejuk? Isu ini masih menjadi perdebatan hangat dalam kalangan rakyat malaysia sehingga sekarang.
Untuk mengetahui dengan lebih lanjut, mari kita ikuti perkongsian oleh MyResipi yang bersumberkan Public Health Malaysia  di bawah.
Baca juga: Banyak Risiko Makan Telur Rosak, Kenali 7 Tanda Ini Yang Wajib ‘Alert’
CARA SIMPAN TELUR YANG BETUL
1. Simpan di dalam peti ais

Untuk pengetahuan anda, kuning telur mempunyai bakteria yang dikenali dengan nama Salmonella.
Jika menyimpan telur di dalam peti ais oada suhu 4°C, bakteria ini dapat dibunuh. Telur juga akan tahan lama untuk tempoh sehingga 4 hingga 5 minggu.
2. Jangan letak di pintu peti sejuk

Perkara ini yang paling ramai buat, simpan telur di bahagian pintu peti ais.
Sebenarnya cara ini salah kerana pada suhu pada pintu paling dekat dengan suhu luar. Pintu ais sering dibuka dan ditutup akan menyebabkan suhu berubah-ubah dan tidak stabil, sekaligus memendekkan jangka hayat telur.
3. Guna bekas asal telur

Selain dari 2 cara di atas, cara yang ketiga ini juga dijamin berkesan untuk memastikan telur supaya tidak cepat rosak. Caranya adalah dengan menggunakan bekas asal telur.
Bekas tersebut bukan sahaja boleh melindungi telur dari pecah, malah boleh mencegah telur dari menyerap bau dan rasa bahan yang yang ada dalam peti ais.
Kita juga masih boleh melihat tarikh luput yang terpapat di bekas tersebut. Cara ini juga akan memastikan telur kuning sentiasa berada di tengah.
Sumber: Public Health Malaysia
Baca juga: Cara Goreng Telur Mata Kerbau Yang Cantik Elok, Kena Ikut 3 Tips Ini


3 Cara Supaya Makanan Bergoreng Kurang Berminyak, Macam Ini Baru Sihat!

Makanan bergoreng sememangnya sangat sedap kerana teksturnya yang rangup. Tapi sebenarnya ia mempunyai kadar kolestrol yang tinggi.
Sudah tentu ia tidak baik untuk kesihatan terutama buat mereka yang ada masalah jantung dan tekanan darah tinggi.
Namun begitu, jika anda sukar ‘meninggalkan’ masakan bergoreng, ada 3 cara menggoreng untuk mengurangkan minyak sekaligus menurunkan kadar kolestrolnya.
Baca juga: Bukan Sekadar Mitos, Ini 21 Petua Dapur Orang Dulu-Dulu Yang Dijamin Berkesan!
3 CARA SUPAYA MAKANAN BERGORENG KURANG BERMINYAK
1. Guna Minyak Bersih
Elak menggunakan minyak yang sama berulang kali untuk menggoreng. Sebaliknya gunakan minyak yang bersih supaya makanan bergoreng selamat untuk dimakan kerana kadar kolestrolnya yang rendah dan tidak terlalu tinggi.
2. Pastikan Minyak Betul-Betul Panas
Sebelum mula menggoreng, pastikan minyak betul-betul panas supaya lebih cepat garing dan masak.
Pada masa yang sama, makanan tidak akan menyerap terlalu banyak kolestrol dari minyak gorengan.
3. Tapis Makanan
Gunakan penapis semasa mengangkat makanan yang digoreng supaya minyak yang melekat pada makanan tiris ke bawah dan menjadikan makanan tak berminyak.
Kemudian letakkan makanan tersebut di atas pinggan yang dilapik tisu dapur supaya baki minyak meresap pada tisu sebelum makanan sedia untuk dihidangkan.
Kredit petua: Laziz Kuih
Baca juga: Cara Rebus Ayam Kampung Supaya Cepat Lembut, Baru Jimat Gas!


CARA TAKNAK IKAN BILIS LIAT

 PENULIS
myResipi

 KATEGORI
Artikel

 POSTED ON
2019-06-03 14:49:15

Siapa je tak suka sambal bilis kan? Makan pula dengan nasi panas dan telur mata kerbau, fuhh memang cukup dah lauk, sampai bertambah nasinya. Lauk simple je tapi memang boleh mengenyangkan.
Tapi tak bestlah kalau bila kunyah, ikan bilis kita tu liat kan? Sakit gigi nak gigit. Nak juga bila makan ikan bilis yang bila kunyah tu sedap je rasa rangup dia, krup krap orang kata. So harini kami akan kongsikan dekat korang cara supaya ikan bilis korang tu tak liat!

Senang je sebenarnya kalau taknak ikan bilis ni liat. Biasanya kita basuh ikan bilis tapi tak tos betul-betul kan? Kiranya ikan bilis tu still basah-basah tapi kita dah campak dalam kuali dah. Sebenarnya salah cara tu. Seeloknya, kita basuh dan toskan sampai kering airnya. Barulah boleh goreng. Dengan cara ini, baru ikan bilis kita tak rasa liat! Tak percaya? Cubalah cara ni! Gerenti ikan bilis korang tak liat dah!


Cara Yatie Kitchen Buat Cekodok Pisang Yang Tak Keras & Tak Lembik, Guna Sukatan Cawan!

Cekodok pisang sentiasa menjadi pilihan untuk hidangan minum petang seisi keluarga.
Walaupun nampak macam mudah nak buat, jika sukatannya salah, adunan akan jadi keras mahupun terlembik.
Cekodok yang sedap mestilah kena manis rasa pisang, lembut, lembik dan sedikit garing pada luarnya.
Siapa yang buat selalu tak jadi, boleh cuba resipi yang dikongsikan oleh Selebriti Media Sosial dalam bidang masakan yang terkenal, Yatie Kitchen. Confirm jadi!
RESIPI CEKODOK PISANG CARA YATIE KITCHEN
Bahan-bahan:

1 cawan pisang berangan (dilenyek)
Setengah cawan tepung gandum
3 sudu kecil gula perang
1 sudu kecil tepung beras
Secubit garam

Cara-caranya:
1. Kupas kulit pisang dan lenyekkan.
2. Masukkan semua bahan ke dalam satu mangkuk dan gaulkan sebati.

3. Panaskan kuali berisi minyak. Cedok adunan sedikit demi sedikit menggunkan sudu atau tangan. Goreng dengan menggunakan api yang sederhana.
4. Masak sehingga keperangan dan angkat. Sedia untuk dimakan.

Baca juga: Resipi Kek Pisang Guna Blender Pakai Sukatan Cawan, Yang Penting Moist & Tak Muak


‘Carrot Lembik’ Rendam Dalam Air Begini, Jadi Keras & Segar Semula

“Carrot lembik? Aduhai tak sempat guna lagi…”
Petua-petua dan tip di dapur bukan saja memudahkan urusan harian kita, malah ia juga berkesan untuk melanjutkan jangka hayat makanan.
Salah satu petua dapur yang ramai tak tahu adalah cara mengeraskan semula lobak merah yang sudah menjadi lembut dan layu.
Bila hal ini terjadi, biasanya kita terus buang saja lobak merah tu kan? Nak guna untuk masak pun sudah tidak berapa elok dan semestinya tidak sedap untuk dimakan.

Rupanya ada cara supaya carrot menjadi keras dan segar semula seperti baru dibeli. Barulah tak membazir! Masih boleh diguna untuk memasak.
Ikut saja tips yang telah dikongsikan oleh seorang pengguna TikTok, Munirah Jamaludin di bawah.
Baca juga: Petua Cuci Kerang & Lala Supaya Mudah Terbuka, Hilang Segala Pasir & Selut
Cara Keraskan Semula Carrot Lembik
Cara-caranya:
1. Kupas dan buang kulit lobak merah yang sudah menjadi lembut.

2. Potong kecil carrot tersebut dan rendam dalam semangkuk air. Biarkan seketika.

3. Hasilnya carrot akan jadi segar dan keras semula. Boleh digunakan untuk masak seperti biasa.

Semoga bermanfaat! Lihat video penuh di bawah.

 @munirahjamaludin_
carrot dah lembik? Haaa.. jangan buang. Ni cara dia nak bagi fresh balik.. #tipsdapur #greatestmakanhits #fypシ
 ♬ Just the Two of Us LUVRS Remix – LUVRS

Sumber: TikTok @munirahjamaludin_
Baca juga: Tips Hilangkan Rasa Kapur Pada Mi Kuning, Rendam Dengan ‘1 Bahan’ Ini Saja
Baca juga: Petua Simpan Dedaun Sayuran Supaya Tahan Lama & Tak Kering, Tak Perlu Rendam Air Pun


Cekodok Pisang, Makanan Kegemaran Datuk Seri Anwar Ibrahim

Puteri keempat Datuk Seri Anwar Ibrahim, Nurul Iman mendedahkan makanan kegemaran papanya.
Memetik laporan Nona, papanya suka makan cekodok, walau ada banyak hidangan yang lain, Iman mengatakan papanya tetap akan memilih hidangan itu untuk mengalas perut.
Sudah pasti cekodok antara kuih lagend yang ramai penggemarnya. Cara memasaknya juga ada pelbagai cara. Selain menggunakan pisang, cekodok juga boleh dihasilkan dengan pelbagai bahan yang lain seperti udang, bawang dan macam-macam lagi.
Artikel berkaitan: Cucur Manis Bulat-bulat Sempurna, Tambah 1 Bahan Ini Untuk Rangup Di Luar
Seperti yang kita tahu, cekodok biasanya akan dimasak menggunakan tepung gandum. Tetapi untuk resepi yang dikongsikan hari ini, cekodok akan dicampurkan dengan tepung beras untuk mendapatkan tekstur cekodok yang rangup diluar.
Bahan memasak yang digunakan dalam penyediaan cekodok ini juga hanyalah memerlukan 5 bahan sahaja. Yang mana dua antara bahannya adalah gabungan antara tepung gandum dan juga tepung beras.
Jadi jom kita tengok resipi cekodok pisang yang disukai oleh Datuk Seri Anwar Ibrahim ini.

Resipi Cekodok Pisang

Bahan memasak yang digunakan dalam penyediaan cekodok ini juga hanyalah memerlukan 5 bahan sahaja. Yang mana dua antara bahannya adalah gabungan antara tepung gandum dan juga tepung beras.
Bahan-bahan:

500 gram pisang
80 gram tepung gandum
80 gram tepung beras
1/4sudu soda bikarbonat
1 sudu besar gula

Cara membuatnya:
1. Lenyekkan pisang sehingga hancur.
2. Masukkan semua bahan.
3. Kacau hingga semuanya sebati.
4. Panaskan kuali. Untuk dapatkan saiz cekodok yang bulat dan comel, boleh gunakan tangan sahaja.
5. Kemudian, balik-balikkan cekodok sehingga masak sekata. Guna kuali legend lagi power masaknya.
6. Siap untuk dihidangkan panas-panas dengan minuman kegemaran.
Mudahkan nak buat cekodok ni. Dah siap nanti bolehlah hidang dengan kopi atau teh panas! Petang-petang makan cekodok pisang dah menjadi kebiasaan orang ramai. Daripada membelinya diluar, lebih baik buat sendiri.
Selamat mencuba!

Sumber: 1,2


Cara Buat Cendawan Enoki Butter Ala Anju, Buat Makan Ratah Petang-petang

Dah pernah rasa Enoki Butter? Hari-hari selalu naik dekat fyp min dekat media sosial. Memang nampak sedap sangat!
Bila buat tinjauan dekat mana-mana komen, semua kata sedap bila dah cuba buat sendiri dekat rumah termasuklah min. Hiks!
Cendawan Enoki adalah cendawan yang tidak beracun yang boleh dimakan.
Baca juga: Inginkan Hidangan Minum Petang Yang Istimewa? Jom Cuba Resepi Enoki Poket Crispy, Memang Padu!
Ciri-ciri cendawan berbentuk panjang berwarna putih seperti tauge. Sesetengah orang gemar menjadikan cendawan ini sebagai salah satu bahan masakan di dalam sup dan tomyam.
Disebabkan makanan ini diinspirasikan daripada Anju, jom kita ikuti perkongsian Shariffah Shafinar Syed Zain yang turut sama mencuba resipi viral ini.
Katanya, sesuai juga untuk korang yang nak buat keto diet iaitu diet rendah karbohidrat. Dengan rasa yang buttery juicy tu, memamg sedap buat ratah macam tu je!

Resipi Cendawan Enoki Butter Ala Anju

Bahan-bahan:

Cendawan Enoki
Butter
2 ulas bawang putih – potong dadu
Chili flakes
Perahan lemon
Kiub pati ayam / mushroom seasoning – boleh guna mana-mana

Cara memasak:
1. Tumis dahulu bawang putih dengan butter. Masak dengan api sederhana sebab nanti cepat hangus bawangnya nanti.
2. Kemudian, masukkan cendawan enoki.
3. Letakkan sedikit air, sedikit kiub pati ayam dan chilli flakes. Nak letak akhir sekali pun okau sebagai hiasan atas pinggan.
4. Perahkan lemon masa memasak atau semasa nak makan.
5. Masa dah nak tutup api, letak sekali lagi potongan butter, kemudian boleh terus hidang. Butter itu akan mencair sendiri atas cendawan enoki.

Siap untuk dinikmati!
Ada sesetengah cendawan enoki yang digoreng tanpa menggunakan bawang putih atau chilli flakes.
Tetapi, kebanyakkannya resipi ini menggunakan butter yang banyak untuk mendapatkan rasa yang lebih sedap bila dimakan nanti.


Cha Bang Ang Ala Thai Yang Viral, Guna Bahan Ni Jer Confirm Jadi! Minuman yang viral dari negara Thailand ni rasa dia ngam-ngam saja. Tidak terlalu manis dan tidak terlalu cair atau tawar.
Kos nak buat pun jimat, sebab setiap kalau buat boleh hidangkan anggaran untuk 10 orang dewasa. Hanya gunakan bahan-bahan apa yang kita suka. Kombinasi gabungan rasa 3 susu nanti membuatkan rasa susu kita berlemak elok sahaja.
Baca juga: Air Blue Lemonade, Minuman Yang Menyegarkan Ketika Ramadan, Ikut Resipi Mudah Ini
Resipi asal yang dikongsikan oleh Cik Puan Maya Miera ni memang wajib untuk cuba! Jangan lupa masak dulu untuk hasilkan rasa yang extra creamy.
Lepas ini tak perlu nak berbuka puasa kalau nak buat untuk minum air Cha Bang Ang ni, sebab nak buat untuk waktu makan tengah hari di rumah kita pun boleh. Nak beli dekat mana? Boleh buat sendiri follow resipi simple ni.

RESIPI CHA BANG ANG ALA THAI

Bahan-bahan:

1 cawan susu kotak full cream
1 tin susu cair
1 tin susu pekat
½ paket biji selasih
1 tiub cincau
2 sudu besar air gula merah
1 sudu kecil esen vanilla
Secubit garam
Ais kiub seckupunya

Cara bancuhan:
1. Mula-mula sekali, satukan susu segar, susu cair, susu pekat, esen anilla dan secubit garam.
2. Kacau sampai sebati di atas api yang perlahan sahaja.
3. Sementara tu, rendam biji selasih sehingga kembang. Bila dah kembang, toskan seketika.
4. Cincang pula dipotong hancur atau ikut saiz yang kita suka.
5. Satukan semua bahan dalam mangkuk besar dan sejukkan seketika.
6.  Nak lebih sedap, minum waktu ianya betul-betul sejuk. Jika suka bahan-bahan boleh lebihkan ikut suka.
7. Siap dan sedia untuk dihidangkan!

Minuman sebegini sesuai lah untuk orang yang suka minum susu dan suka manis. Namun, boleh kurangkan penggunaan susu pekat jika ianya terlalu manis. Adjust ikut kesedapan tekak kita.
Selamat mencuba!
Baca juga: Air Katira Versi Simple, Resipi Dapat Lebih Dari 1.8k Shares, Sedap Diminum Sejuk Tau!